Institut za mir: Izveštaj o stanju sektora bezbednosti na Kosovu\nU Američkom institutu za mir, ovde u Vašingtonu, danas je održan skup na kojem je predstavljen izveštaj o stanju sektora bezbednosti na Kosovu. Inicijativu za sačinjavanje ovog izveštaja pokrenuo je bivši šef UNMIK-a Soren Jesen-Petersen, koji je bio i jedan od učesnika skupa.\nIzveštaj koji će zvanično biti objavljen u decembru predstavio je koordinator tima za procenu stanja bezbednosnog sektora na Kosovu, britanski brigadni general u penziji Entoni Velč. Izveštaj je sačinjen na osnovu kompleksne i sveobuhvatne metodologije, koju su razradile agencije britanske vlade, a sproveden je u saradjnji sa UNMIK-om i vladom Kosova. Članovi tima održali su niz sastanaka sa predstavnicima gotovo svih lokalnih zajednica na Kosovu, konsultovali lokalne i medjunarodne eksperte i nastojali da dobiju reakcije gradjana putem pošte i u direktnim kontaktima. Cilj je bio da se prikupe podaci o stavovima stanovnika Kosova o izvoru nestabilnosti i izvorima pretnji bezbednosti i da se na osnovu toga sastave preporuke Vladi Kosova i medjuanrodnoj zajednici. Na osnovu obrade prikupljenih podataka, istraživački tim je došao do zaključka da u proseku stanovništvo Kosova najviše brine nezaposlenost - 19 odsto i siromaštvo – 18 odsto, kao i neredovnost u snabdevanju električnom energijom - 8 odsto, dok na etničko nasilje otpada samo 4 odsto.\nMedutim, medju pripadnicima srpske manjine rezultati su drugačiji – 20 odsto smatra kao glavnu pretnju bezbednosti etničko nasilje, po 15 odsto nezaposlenost i siromaštvo, i 11 odsto - terorizam. Na osnovu tih rezultata istraživački tim je došao do zaključka da je ekonomska nestabilnost u korenu bezbednosnih problema na Kosovu i da pothranjuje političku nestabilnost i probleme korupcije i organizovanog kriminala. Ipak, Entoni Velč se na kraju svog izlaganja posebno osvrnuo na jednu od preporuka tima - koje su uglavnom zamišljene kao smernice za buduću vladu Kosova posle odredjivanja konačnog statusa, a to je osnivanje male odbrambene formacije, odnosno armije Kosova, uz istovremeno ukidanje Kosovskog zaštitnog korpusa.\n“Mi predlažemo formaciju od samo dve i po hiljade ljudi. Ta formacija trebalo bi da zameni sadašnji Kosovski zaštitni korpus i da bude regrutovana iz redova pripadnika svih etničkih grupa. Sadašnji članovi Kosovskog zaštitnog korpusa bi mogli da postanu članovi nove odbrambene formacije, ali im taj status ne bi bio garantovan, a medjunarodna zajednica bi nadgledala proces regrutovanja.”\nVelč je dodao da bi nova odbrambena formacija Kosova trebalo da dobije punu podršku medjunarodne zajednice u obuci, koja bi se odvijala pod nadzorom KFOR-a, kao i pomoć u finansiranju, uključujući i finansiranje razmeštanja ili penzionisanja sadašnjih pripadnika Kosovskog zaštitnog korpusa čiji broj je dvostruko veći od broja pripadnika predložene odbrambene formacije. Ta formacija bi, po Velču, tek za nekoliko godina, pod stalnim nadzorom medjunarodne zajednice eventualno prerasla u ministarstvo odbrane i redovne vojne snage. Velč je dodao da je specijalni izaslanik UN Marti Ahtisari, upoznat sa ovom preporukom i da će ona najverovatnije biti uključena u njegov predlog Savetu bezbednosti UN.\nBivši šef UNMIK-a Soren Jesen Petersen osvrnuo se na razloge za sačinjavanje ovog izveštaja napomenuvši da je, po preuzimanju dužnosti 2004. godine smatrao da je neophodno sagledavanje bezbednosne situacije na Kosovu, posle nasilja u martu te godine, i u cilju njegovog stabilizovanja. Soren Jesen Petersen je takodje rekao da je smatrao da je neophpdno da se pitanje statusa stavi na dnevni red medjunarodne zajednice jer je to po njegovom mišljenju bio najbolji način da se poboljša bezebdnosna situacija čije nezavidno stanje, kako smatra, u velikoj meri pothranjuje neizvesnost.\n“I pitanje snabdevanja strujom i glavni bezbebednosni problem prema ovom izveštaju - to jest nezaposlenost razlog su da moramo da krenemo dalje bez odlaganja u pogledu rešavanja statusa. Jedino definisanje statusa će moći da obezbedi izvesnost koju traže i Svetska banka i medjunarodni donatori i investitori, koja je neophodna da bi ekonomija Kosova mogla da ide napred i da bi pitanje nezaposlenosti moglo da se reši.”\nSoren Jesen Petersen je naglasio da smatra da bi što skorije rešenje statusa Kosova bilo u interesu svih strana pošto Srbi na Kosovu strahuju u pogledu budućnosti, dok Albanci strahuju od povratka u prošlost i nije realno očekivati da će potpuna saglasnost moći da bude postignuta. Jesen-Petersen je takodje ukazao da bi rešenje bez odlaganja, posle izbora u Srbiji, po njegovom mišljenju bilo i u interesu Beograda koji bi mogao da se okrene unutrašnjim reformama i nastavku procesa približavanja evroatlantskim institucijama.


Novi F1 bolid C41 | Tech Lifestyle\nPočetna AUTOMOBILI Novi F1 bolid C41\nSpektakularna ceremonija u zadivljujućem ambijentu Velikog pozorišta, u glavnom gradu Poljske, u prisustvu ograničenog broja vodećih članova tima – i medija, ljubitelja i zaposlenih koji su pozvani da gledaju događaj digitalno u skladu sa lokalnim pravilima zbog kovida.\nVozači tima, Kimi Rejkenen i Antonio Đovinaci, i rezervni vozač Robert Kubica, pojavili su se na sceni zajedno sa modelom C41, sa upadljivim novim izgledom.\nSa novom kombinacijom boja, koju je dizajnirao Alfa Romeo Centro Stile i u sada već tradicionalnim crvenim i belim bojama tima, ovaj automobil, dizajniran pod koordinacijom tehničkog direktora Žana Monšoa, predstavlja evoluciju modela C39 koji je završio sezonu 2020.\nIspod karoserije, krije se Ferrari motor, spreman da zagrmi za manje od nedelju dana, kada će tim ući u novu sezonu, sa trkom u C41 u Barseloni u petak.\nAlfa Romeo logo dopunjava Quadrifoglio – detelina sa četiri lista – koja tradicionalno označava trkačku istoriju brenda Alfa Romeo, i logo Autodelte, legendarnog trkačkog tima brenda.\nAlfa Romeo je ponovo zajedno s kompanijom Sauber Motorsport na Svetskom šampionatu Formule 1 u 2021.\nPartnersvo između dva najpoznatija brenda u moto-sportu počelo je 2018. godine kada se Alfa Romeo pridružio timu kao sponzor titule.\nTokom tri godine operativne saradnje do sada, tim je postigao važne rezultate. U skladu sa svojim starim takmičarskim duhom, Alfa Romeo je ponovo prihvatio izazov.\nPartnerstvo brenda Alfa Romeo i Sauber grupe obuhvata daleko više od samo trka. Saradnja, kako tehnička tako i komercijalna, omogućava da se tehničko iskustvo Sauber inženjera upotrebi za proizvodnju Alfa Romeo drumskih vozila.\nPrethodni članakMate X2\nSledeći članakJaki i na putu i u planinama


Šabić: Pravi trenutak da se predoče troškovi poslovanja Fijata - Radio Sto Plus\nŠabić: Pravi trenutak da se predoče troškovi poslovanja Fijata\nAdvokat Rodoljub Šabić ocenio je da je posle najave vlasti o načelnom dogovoru proizvodnje tajnog tipa automobila kao "novoj eri u investiranju" u Srbiju, pravi trenutak da se javnosti predoče ukupni troškovi u celokupnom poslovanju fabrike Fijat, jer gradjani plaćaju velike subvencije, a uskraćeno...\nŠabić, nekadašnji poverenik za informacije od javnog značaja, ocenio je da je način na koji je vlast obavestila javnost o novom aranžmanu za fabriku automobila u Kragujevcu još jednom potvrdio neodgovoran i potcenjivački odnos vlasti prema pravu javnosti da zna istinu.\n„Naravno da proizvodnja novog modernog tipa automobila i nastavak rada fabrike automobila, ako se ostvare, može biti dobra vest. Medjutim način na koji je saopštena kao ‘početak nove ere u investicijama u našu zemlju’ čini je mnogo više pukom propagandnom porukom nego ozbiljnom objektivnom informacijom“, ocenio je Šabić za agenciju Beta.\nPodsetio je na razne, prethodnih godina plasirane vesti o redizajnu, o novim modelima i unapredjenju proizvodnje Fijata u Kragujevcu i uprkos tome padu proizvodnje sa nivoa najavljivanog za izvoz od 1,5 milijardi evra na 10.000 ili 15.000 automobila godišnje.\n„Iz malo dostupnih informacija može se zaključiti da je postignut nekakav načelan dogovor o proizvodnji električnog automobila, a potpisan precizan ugovor o finansiranju. Izvesno je samo da se ulaže dodatnih 48 miliona evra javnog novca, a ne i šta će se proizvoditi, u kojoj količini, do kada će proizvodnja da traje“, naveo je Šabić i dodao da je odsustvo ovih informacija razlog za zabrinutost.\nOn je ukazao da poslovanje fabrike u Kragujevcu nikad nije bilo transparentno, od početnih subvencija od 10.000 evra po radnom mestu, dodatnih subvencija od više stotina miliona evra, oslobadjanja od poreza i doprinosa, do povlašćene cene električne energije.\nGradjanima Srbije, iako te troškove snose, pravo na ove informacije je uskraćeno, rekao je Šabić i dodao da veruje da je trenutak kad vlast najavljuje „novu eru u investiranju“ krajnje vreme da se javnosti predoče ukupni troškovi u celokupnom periodu poslovanja.\nIstakao je da je to važno i zbog toga što slučaj Fijata nije izolovan, već je Vlada brojne slične subvencionisane aranžmane sa stranim investitorima ocenjivala kao dobre i korisne iako to gotovo nikad nije dokumentovala potpunim informacijama, što otvara prostor za korupciju.


Saopćenje /Oglasili se iz Vlade FBiH nakon proglašenja stanja nesreće / Radio Sarajevo\nFoto: Dž. Kriještorac/Radiosarajevo.ba/Sa proširene sjednice Vlade FBiH\nSaopćenje / Oglasili se iz Vlade FBiH nakon proglašenja stanja nesreće\n16. 03. 2020. u 16:09:00 Radiosarajevo.ba\nU Sarajevu je održana sjednica Vlade Federacije Bosne i Hercegovine posvećena aktuelnoj situaciji uzrokovanoj COVID-19.\nPrenosimo saopćenje sa sjednice na kojoj je donešena odluka o proglašenju stanja nesreće:\n"Federalna vlada donijela je Odluku o proglašenju nesreće uzrokovane pojavom koronavirusa (COVID - 19) na području Federacije BiH. Radi provođenja mjera zaštite i spašavanja ljudi na ugroženom području, Vlada Federacije BiH određuje da se sva Federalna ministarstva, uprave i upravne organizacije, pravni subjekti i druge institucije stave na raspolaganje Federalnom štabu civilne zaštite, te da nadležni kantonalni i općinski/gradski štabovi civilne zaštite takođe stave na raspologanje sve raspoložive resurse koji će, prema planovima zaštite i spašavanja ljudi i materijalnih dobara, biti korišteni na ugroženim područjima.\nFBiH proglasila stanje nesreće uzrokovano pojavom koronavirusa\nU skladu s Federalnim planom i zahtjevima sa ugroženih područja, zadužen je Federalni štab civilne zaštite da aktivira odgovarajuće federalne službe zaštite i spašavanja i federalne specijalizirane jedinice civilne zaštite, a po potrebi i druge pravne subjekte, javna preduzeća i građane radi pružanja pomoći na ugroženom području.\nTroškovi koji nastanu angažiranjem Federalnog štaba civilne zaštite, federalnih službi i jedinica, te dodatnim planskim angažiranjem nedostajućih resursa tokom provođenja akcija zaštite i spašavanja ljudi na ugroženim područjima, bit će pokriveni iz sredstava posebne naknade za zaštitu od prirodnih i drugih nesreća, uz prethodnu saglasnost Vlade Federacije BiH, a u skladu sa Odlukom o uslovima i načinu korištenja sredstava ostvarenih po osnovu posebne naknade za zaštitu od prirodnih i drugih nesreća, Budžeta Federacije BiH za 2020. godinu i drugih finansijskih izvora, u skladu s važećim propisima.\nZadužen je Federalni štab civilne zaštite da, u skladu sa Federalnim planom i važećim zakonskim propisima, preuzme sve aktivnosti oko koordinacije i rukovođenja akcijama zaštite i spašavanja ljudi na ugroženom području.\nKada budu sagledani svi resursi općina/grada, kantona i Federacije BiH, a na temelju procjene stanja na ugroženom području, treba ostvariti kontakte, u skladu sa operativnim procedurama, sa Ministarstvom sigurnosti BiH radi traženja pomoći Oružanih snaga BiH, te traženja međunarodne pomoći u skladu sa utvrđenim procedurama.\nSvi rukovodioci organa uprave i upravnih organizacija FBiH i kantona, općinskih/gradskih službi za upravu i pravnih osoba i drugih institucija, dužni su osigurati provođenje naredbe nadležnih štabova civilne zaštite.\nZaduženja civilnoj zaštiti\nVlada FBiH je prihvatila informaciju o poduzetim mjerama i aktivnostima Federalnog štaba civilne zaštite i Federalne uprave civilne zaštite vezanim za pojavu koronavirusa.\nFederalnu uprava civilne zaštite i Federalni štab civilne zaštite Vlada je zadužila da, u okviru svojih nadležnosti, kontinuirano prate i analiziraju stanje vezano za pojavu koronavirusa na području FBiH i o tome izvještavaju Vladu FBiH.\nZadužena je Federalna uprava civilne zaštite da, s ciljem zaštite i sprječavanja širenja koronavirusa, stavi na raspolaganje zalihe opreme i materijalno-tehničkih sredstava i da, po potrebi, u stanje pripravnosti stavi pripadnike federalnih specijaliziranih jedinica civilne zaštite i službi zaštite i spašavanja FBiH.\nFederalne robne rezerve staviti na raspolaganje\nNa današnjoj sjednici je Federalna direkcija robnih rezervi zadužena da sve robe koje se nalaze na stanju u najkraćem vremenu stavi na raspolaganje Vladi Federacije BiH, odnosno Kriznom štabu.\nRobe iz federalnih robnih rezervi trebaju biti plasirane na tržište Federacije BiH preko određenih federalnih institucija ili ustanova (ciljano prema određenim skupinama stanovništva.\nZa potrebe centralnog skladišta institucija u Federaciji BiH (Crveni križ FBiH, Federalna uprava civilne zaštite, Uprava za inspekcijske poslova FBiH, Porezna uprava FBiH), Vlada će Federalnoj direkciji robnih rezervi odobriti korištenje dodatnog magacinskog prostora u "Matrezu" Visoko. Federalna direkcija robnih rezervi će formirati operativni tim za prijem i otpremu roba u/iz 'Matreza' Visoko.\nCijeneći potrebe za određenim robama, Federalna direkcija robnih rezervi će sredstva planirana za nabaku stalnih sredstava u 2020. godini (dva miliona KM) usmjeriti u nabakvu tih roba.\nPlatforma BH Telecoma za online nastavu\nBH Telecom d.d. Sarajevo obavijestilo je učesnike današnje tematske sjednice da je Uprava ovog društva donijela Odluku o odobravanju korištenja IPTV platforme i svih drugih neophodnih i pratećih resursa za odvijanje online nastave u skladu s tehničkim mogućnostima BH Telecoma.\nPotrebno je da BH Telecom u periodu trajanja Naredbe o obustavi nastave u osnovnim, srednjim i visokoškolskim obrazovnim ustanovama za potrebe odvijanja online nastav omogući besplatno distribuiranje obrazovnih video materijala putem IPTV platforme posredstvom servisa MojaTV i dodatnih servisa u okviru kojih se pruža usluga distribucije video sadržaja krajnjim korisnicima.\nS ciljem što efikasnijeg održavanja nastavnih aktivnosti, BH Telecom stavlja na raspolaganje resurse Enterprise Cloud, koji omogućava korištenje infrastrukture BH Telecoma za obradu i pohranu podataka, sa svim vezanim elementima zaštite.\nPreporuke za poslodavce i radnike\nVlada FBiH je, u vezi sa postupanjem poslodavaca i radnika, a s ciljem sprječavanja bolesti izazvane koronavirusom (COVID-19), na prijedlog Federalnog ministarstva rada i socijalne politike, dala više preporuka poslodavcima.\nJedna od njih je da provedu posebne mjere zaštite kojima će spriječiti nastupanje štetnih posljedica po zdravlje radnika, tako da radnicima skrate trajanje radnog vremena, ukoliko to proces rada dozvoljava.\nZaduženja i preporuke za bankarski i poreski sistem\nFederalna vlada je zadužila Agenciju za bankarstvo Federacije BiH da kontinuirano prati i analizira sve dostupne informacije, te razmatra mjere i aktivnosti za ublažavanje negativnih ekonomskih posljedica uzrokovanih vorisom COVID-19 i za očuvanje stabilnosti bankarskog sistema, u skladu sa Zakonom o Agenciji za bankarstvo FBiH, a s ciljem ublažavanja negativnih ekonomskih posljedica izazvanih pojavom koronavirusa na privredu, građane i bankarski sistem u FBiH.\nAgencija je dužna i da, u najkraćem roku, pristupi donošenju podzakonskih akata kojima se podržavaju ključne mjere za ublažavanje efekata COVID-19 na bankarski sistem, privredu i građane u FBiH.\nVlada upućuje preporuku poreznim obveznicima da upute zahtjeve Poreznoj upravi FBIH za umanjenje akontacije poreza na dobit u skladu sa članom 52. stav (4) tačka c) Zakona o porezu na dobit. Posebno se to odnosi na obveznike koji se bave izvoznim aktivnostima, djelatnostima prijevoza, turizma i drugim na koje utiče pandemija COVID-19.\nPreporučeno je Poreznoj upravi FBiH da prihvata zahtjeve za reprogramiranje duga po sporazumima o izmirenju porezne obaveze odgođenim ili plaćanjem u ratama upućenim od strane poreznih obveznika kojima se smanjuje iznos rate ili produžava grace period plaćanja.\nOvoj upravi je preporučeno i da svoje ljudske i materijalne kapacitete preusmjeri s drugih poslova na poslove koji su nužni i u vezi s preporukama Vlade Federacije BiH. Upućena je preporuka poreznim obveznicima da koriste dostupni online sistem Porezne uprave FBiH za podnošenje poreznih prijava.\nJedna od preporuka je i izmjena Pravilnika o primjeni zakona o porezu na dohodak u svrhu smanjenje iznosa plaćanja paušalnog poreza na dohodak kod paušalaca - obveznika poreza na dohodak.\nVlada Federacije BiH će iz komisionih sredstava i drugih raspoloživih sredstava formirati Jamstveni/Garancijski fond iz kojeg bi se davala jamstva bankama za nove kredite za likvidnost privrednim subjektima (za obrtna sredstva, plaće zaposlenima i slično), prioritetno sektorima koji su najugroženiji od posljedica pandemije COVID-19.\nVlada će razmotriti mogućnost formiranja posebnih kreditnih linija za tekuću likvidnost u saradnji s međunarodnim finansijskim institucijama (nabavka repromaterijala i plaćanje javnih prihoda i doprinosa) pod povoljnim kamatnim stopama, s prihvatljivim rokom otplate i uz grace period.\nNeposredna kontrola cijena za osnovne životne namirnice i higijenske potrepštine\nFederalna vlada donijela je Odluku kojom je utvrdila postojanje uslova za propisivanje mjera neposredne kontrole cijena na području Federacije Bosne i Hercegovine, a kao mjeru ove kontrole propisuje za pojedine proizvode zadržavanje cijena na zatečenom nivou, odnosno određenom nivou (zatečene cijene).\nMjere neposredne kontrole odnose se na proizvode u nadležnosti kantona, grada i općine propisane članom 9. Zakona o kontroli cijena, kao i na ostale osnovne životne namirnice i osnovne higijenske potrepštine, koje prodaju privredna društva i druge pravne i fizičke osobe koje obavljaju trgovinu na veliko i na malo.\nPrivredna društva i druge pravne i fizičke osobe koje obavljaju trgovinu na veliko i na malo, obavezni su za proizvode koji su na usvojenoj listi, primjenjivati cijene na nivou zatečenom 5.3.2020. godine.\nNa listi proizvoda na koje se primjenjuju mjere neposredne kontrole cijena su sve vrste brašna, sve vrste hljeba, peciva i drugih pekarskih proizvoda od brašna i žitarica, mlijeko i mliječne prerađevine, jaja i proizvodi od jaja, šećer, so za ljudsku prehranu, riža, tjestenina, 5 margarin, sve vrste svježeg mesa, ribe i njihove prerađevine, voće i povrće, mesne konzerve, riblje konzerve, voda za piće, jestivo ulje, hrana za dojenčad, dijetetski proizvodi, pelene za jednokratnu upotrebu za djecu i odrasle, higijenski ulošci, deterdžent za veš, deterdžent za suđe.\nZa realizaciju i nadzor nad provođenjem ove odluke zaduženi su federalna, kantonalna, gradska i općinska tržišna inspekcija.\nZaduženje Federalnoj upravi za inspekcijske poslove\nDanas je Vlada FBiH zadužila Federalnu upravu za inspekcijske poslove da kantonalnim ministarstvima unutrašnjih poslova kontinuirano dostavlja detaljne podatke u tabelarnoj formi o izrečenim mjerama prema osobama kojima je određena mjera izolacije, a s ciljem njihovog efikasnijeg praćenja.\nOva uprava će kontinuirano sa inspekcijskim organima Republike Srpske i Brčko Distrikta BiH razmjenjivati podatke u vezi s kontrolisanim osobama i obavezama izricanja mjera izolacije.\nVlada FBiH je Direkciji za civilno vazduhoplovstvo BiH uputila zahtjev da poduzme aktivnosti prema Komitetu zračnih operatera AOC SJJ kako bi prema aviokompanijama koje transportuju putnike iz svijeta na međunarodne aerodrome Sarajevo, Tuzla i Mostar bile preduzete potrebne aktivnosti i putnicima kabinsko osoblje tokom leta podijelilo sanitarne upitnike. Upitnike bi putnici popunjavali prije slijetanja aviona na naše aerodrome", saopćeno je iz Vlade Federacije Bosne i Hercegovine.\nTagovi: COVID-19 koronavirus Vlada FBiH\nCOVID-19 / Šta sve znači odluka Vlade FBiH o proglašenju stanja nesreće\nKoronavirus / Danas odluka: U 14 bh. općina uvode se restriktivne mjere?


Sigurna kuća u Zubinom Potoku započela kampanju “16 dana aktivizma” - Radio Kontakt Plus\n13:18, 25.11.2020Izvor: Radio Kontakt Plus\nPredstavnice regionalne Sigurne kuće u Zubinom Potoku, uz podršku šefice opštinske administracije, Adrijane Hodžić, započele su kampanju “16 dana aktivizma protiv nasilja nad ženama” javnom akcijom u centru severnog dela Mitrovice.\nOvom današnjom akcijom žele da podrže globalnu narandžastu kampanju sa ciljem da ohrabre sve potencijalne i žene žrtve porodičnog nasilja da to nasilje i prijave kako bi bile bezbedne i sigurne.\nGrađanima i građankama delile su flajere na kojima je ispisan broj Sigurne kuće, koji je dostupan 24 sata dnevno: 028 478 388\n“O ovom problemu treba pričati svakodnevno, ne samo danas. O ovome treba da se govori od malih nogu, odnosno od škole, pa nadalje”, ukazuje Dalija Medić, upravnica Sigurne kuće, koja je ujedno najavila niz aktivnosti u okviru ove kampanje.\nGlavna izvršna službenica opštinske administracije Severna Mitrovica, Adrijana Hodžić, ističe da je obaveza svih nas da prijavimo nasilje, ako primetimo da ga u susedstvu ima.\n“Na taj način ćemo se iz korena boriti protiv ove anomalije društva.”\nTakođe ukazuje i da je obaveza svih institucija da budu na visini zadatka, naročito sada kada se suočavamo sa pandemijom Covid-19, jer je evidentno da se broj žrtava porodičnog nasilja povećao.\n“Sada je to nasilje kod postojećih žrtava još jače zbog mera koje su na snazi. Nasilnici prosto imaju nadohvat ruke u svom kućnom ambijentu žrtve nad kojima mogu da se iživljavaju. To mora da prestane. Obaveza nas kao društva je da se izborimo sa ovom anomalijom”, podvlači Hodžić.\nDanašnju akciju podržao je i kandidat za gradonačelnika Severne Mitrovice, Milan Radojević, koji je tom prilikom pozvao sve žene, da ukoliko trpe, nasilje i prijave.\n“Želim da se zahvalim Adrijani Hodžić što smo uspeli da otvorimo Sigurnu kuću koja pokriva teritoriju severnog Kosova. Upućujemo svaki vid podrške ženama žrtvama nasilja kao lokalna samouprava, a ja bih voleo da to više činimo kao društvo”, poručio je Radojević.\nDanašnja aktivnost podržana je od strane UN Women na Kosovu.\n“16 dana aktivizma protiv nasilja nad ženama" je globalna, svetska kampanja koju obeležavaju organizacije u preko 100 država sveta. Kampanja počinje 25. novembra (Međunarodnim danom borbe protiv nasilja nad ženama), a završava se 10. decembra (Međunarodnim danom ljudskih prava), simbolično povezujući problem nasilja nad ženama sa ljudskim pravima.\nTagovi: Adrijana HodžićZubin PotokSigurna kućaMitrovicaNasilje


Selaković: Očekujemo glasanje na Kosovu\nMinistar spoljnih poslova Nikola Selaković rekao je na sastanku sa šefom Misije OEBS na Kosovu i Metohiji Majklom Davenportom kako očekuje da, uz asistenciju OEBS-a, građanima Srbije na KiM bude omogućeno da u aprilu glasaju na predsedničkim i parlamentarnim izborima.\nMinistar spoljnih poslova Srbije Nikola Selaković sastao se sa šefom Misije OEBS na Kosovu i Metohiji (OMIK) Majklom Davenportom (Foto FoNet/MSP)\nSelaković je naglasio da Srbija podržava rad OMIK, najvidljivijeg statusno neutralnog prisustva na KiM, koji deluje u skladu sa mandatom zasnovanim na rezoluciji Saveta bezbednosti 1244, i poručio da je ključno da OEBS sačuva takav neutralan pristup.\nŠef srpske diplomatije rekao je da Srbija podržava rad i aktivnosti OMIK-a u oblasti zaštite prava nealbanskih zajednica na KiM, ali je ukazao da je naš interes da budu dodatno intenzivirane, navodi se u saopštenju MSP.\nSelaković je konstatovao da je posebno važno pitanje povratka proteranih Srba i drugog nealbanskog stanovništva na KiM, podsetivši da je 22 godine od međunarodnog prisustva na KiM održiv povratak ostvarilo svega 1,9 odsto interno raseljenih.\nNapomenuo je da je od izuzetnog značaja angažovanje OMIK-a u slučajevima kršenja ljudskih prava povratnika, kao i redovno izveštavanje o tim slučajevima.\nUpozorio je da incidenti i provokacije, poput slučaja Dragice Gašić ili onih na severu KiM iz septembra i oktobra prošle godine, imaju potencijal da destabilizuju krhku bezbednosnu situaciju na KiM, a izrazio je zabrinutost zbog toga što je od početka prethodne godine zabeleženo 136 etnički motivisanih incidenata usmerenih protiv Srba, njihove imovine i imovine SPC na prostoru KiM.\nKada je reč o dijalogu Beograda i Prištine, Selaković je podvukao da mu je naša strana posvećena i da smo uvereni da je to jedini način da se postigne održivo rešenje, ali da s druge strane predstavnici Prištine nisu spremni da primenjuju ranije preuzete obaveze, te da ovakav unilateralan pristup značajno otežava dijalog.\nU tom smislu, Selaković se osvrnuo i na neprihvatljivo postavljanje Prištine prema održavanju referenduma o izmenama Ustava Srbije na prostoru KiM, ukazujući da su time Srbima na KiM još jednom ograničena osnovna ljudska prava.


Dodik napustio sastanak zbog zastave RS - BHRT\nYou are here: Home / BiH / Dodik napustio sastanak zbog zastave RS\nDodik napustio sastanak zbog zastave RS\n05.12.2018. By Off 297\nPredsjedavajući Predsjedništva BiH Milorad Dodik napustio je danas sastanak članova Predsjedništva sa delegacijom Upravnog odbora Savjeta za sprovođenje mira (PIC) jer na sastanku nije istaknuta zastava Republike Srpske. Pogledajte video.\nDodik je rekao da, s obzirom na to da nije istaknuto obilježje RS, koja je jedan od dva ravnopravna entiteta u BiH, nema uslova za održavanje sastanka, nakon čega je napustio sastanak i vratio se u svoj kabinet.\nPodsjećamo delegacija Savjeta za provođenje mira u BiH upozorila je Predsjedništvo BiH da prilikom susreta ispoštuje Zakon o zastavi Bosne i Hercegovine, a koji jasno kaže da se zastava BiH koristi prilikom svih zvaničnih međunarodnih posjeta te eksplicitno da “druge zastave iz BiH neće se isticati zajedno sa zastavom BiH”.\nSlučaj "Khashoggi": Izdat nalog za hapšenje dvojice saudijskih zvaničnika 05.12.2018.\nOd uvođenja taksi od 100 odsto, na Kosovo ušlo 11 kamiona iz BiH 05.12.2018.


Gorbor u Novom Sadu i Beogradu\npetak, 28. septembar 2012., 13:00\nPred dužu pauzu koju će napraviti u koncertnim aktivnostima, Goribor će svirati danas (petak) u Novom Sadu a zatim, i to dva puta, u Beogradu. Nakon večerašnjeg nastupa u novom novosadskom klubu The Quarter, bend će u subotu i nedelju, 29. i 30. septembra, svirati u beogradskom Gun Clubu.\nMuzika Goribora je mešavina trip hopa i hipnotišućeg bluza. Autor tekstova je pesnik i pevač Aleksandar Stojković ST čije pesme su nabijene snažnim emocijama i iskustvom života u Srbiji, u rudarskom gradu Boru. Interesantno je da je Goribor među onim bendovima koji su veliku bazu fanova stekli prvo van granica svoje zemlje - na domaćem terenu tek kasnije.\nMuzika Goribora je ,"metafizika života, stanje svesti, uma i osećajnosti". Njihova muzika je "hrabro i beskompromisno ogoljivanje duše". Snimili su dva albuma: "Goribor" i dvostruko izdanje "Evo je banja" (Dancing Bear, zastupnik za Srbiju Odličan hrčak).


Vladimir Vasiljević (Beograd)\nŠaljem vam skenirani slajd koji je napravljen u Beogradu tokom proslave 1. maja 1953. godine. Mada je prizor i danas skoro isti, primećuje se da zgrade pored Igumanove palate prema Skupštini danas ne postoje (na tom mestu se nalazi zgrada Uprave grada Beograda, Trg Nikole Pašića br. 6), ali nisam uspeo da nađem podatak kada su srušene. Ono što je po meni specifično jeste to što je ovaj prizor snimljen čuvenim slajd–filmom Kodachroma, koji s vremenom ne gubi boje, tako da izgleda kao da je snimljen juče iako je prošlo 60 godina! Sam National Geographic je bio pionir u upotrebi ovog filma (prvi put u aprilskom broju 1938). Slajd sam kupio na aukciji na sajtu Ebay. Snimio ga je najverovatnije neki čovek sa Zapada koji je boravio u Jugoslaviji, napisao nam je naš stalni čitalac Vladimir Vasiljević.


PORTAL KRUG - PREDŠKOLCI KOJI POŠTUJU RAZLIČITOSTI\nPrevious Article PRVI OD TRI DANA ZAVRŠNOG ISPITA\nNext Article USPEŠNO “LETO KOD ABRAŠEVIĆA”\nVeselo je bilo u dvorištu Škole za osnovno i srednje obrazovanje „Ivo Lola Ribar“, kada su đacima ove škole u posetu došli predškolci – budući prvaci u OŠ „Ivo Lola Ribar“ sa svojim vaspitačicama Ljiljanom Veselinović, Danijelom Nešković i Dijanom Vujović .\nTri meseca su mališani koji će od septembra sedeti u đačkim klupama, na gestovnim radionicama učili jezik znakova i naučili da uz njihovu upotrebu izvedu pesmu „Ne rugaj se“, nezvaničnu himnu marginalizovanih grupa u svetu (originalni naziv pesme je:“Don’t Laugh At Me“).\nPesma govori o „dečaku iza cvika, što ga Ćora zovu svi“, o „maloj sa protezom, što se ne sme smejati“, deci koja „idu svaki dan sa suzama u san“ i zato je osnovna poruka koju pesma šalje sadržana u njenom refrenu: „Znam da ne znamo se mi, ali poslušaj me ti: kad vidiš me, ne rugaj se, bolu nema sreće, znaj, Bogu svi smo jednaki, na kraju svi smo anđeli“.\nVaspitačice koje su predškolcima ovim primerom pokazale da je u redu da budemo različiti i da uvek treba da poštuju one koji se u bilo kom pogledu razliku od njih, kažu da su predškolci bili oduševljeni što će baš oni deci u ŠOSO „Ivo Lola Ribar“ doneti radost, pa su zaista vredno radili. Predškolci „Bataljona“ sada su, posle tri meseca učenja, naučili da znakovni jezik koriste za reči koje su naučili kroz pesmu i igru.\nMarijana Minić, direktorka ŠOSO „Ivo Lola Ribar“ ocenila je da su ovakve aktivnosti dobre i zbog mališana koji su posetili njihovu školu, i zbog đaka škole „Ivo Lola Ribar“, koji radost ovakvih druženja kasnije nedeljama prepričavaju.\nVredi ponešto naučiti i od preškolaca, koji su već naučili da poštuju različitosti.


Zanimljivosti dana : Prvi put u istoriji čovečanstva sonda se spušta na kometu!\nPrvi put u istoriji čovečanstva sonda se spušta na kometu!\nObjavljeno 12 novembar 2014 | Autor Zanimljivosti dana\nPrvi put u u istoriji čovečanstva, čovek će pokušati da spusti sondu na jednu kometu. Ukoliko sve prođe kako je planirano, sonda pod imenom "File" spustiće se na kometu "67R/Čurjumov–Gerasimenko"....\nte prikupiti uzorke i podatke za koje se naučnici nadaju da će im pomoći da odgonetnu poreklo kometa i drugih nebeskih tela.\nNaučnici iz Evropske agencije za istraživanje svemira (ESA) kažu da se sonda "File" uspešno odvojila od satelita „Rozeta“ i krenula prema kometi "67R/Čurjumov–Gerasimenko". Potvrda o njenom spuštanju, trebalo bi da oko 17 časova po srednjoevropskom vremenu stigne do Zemlje.\nSletanje istraživačke sonde predstavlja vrhunac desetogodišnje misije na proučavanju komete „67R/Čurjumov–Gerasimenko“ duge četiri kilometra.\n"Sada je sve na Isaku Njutnu i zakonima fizike. 'File' je na putu ka površini komete. Ukoliko Isak bude prijateljski nastrojen imaćemo kasnije sjajno sletanje", rekao je profesor Mark Mekofrijan, visoki naučni savetnik u ESA.\nAko sve bude išlo po planu, sonda "File, koja je veoma mala otprilike veličine mašine za pranje veša, odvojiće se od svog nosača, satelita „Rozeta“, i krenuti ka površini komete, gde će se pomoću harpuna i šrafova učvrstiti, zbog problema koje je ESA imala sa aktivnim sistemom za spuštanje.\nPlan je da "Rozeta" i "File“ i dalje prate kometu na njenom putu do Sunca. Koristeći 21 različiti instrument, letelice će prikupiti podatke za koje se naučnici nadaju da će objasniti poreklo kometa i drugih svemirskih tela.\nESA navodi da i ukoliko spuštanje ne bude uspešno, misija vredna 1,3 milijarde evra koja je započeta 2004. godine, neće biti neuspešna jer će „Rozeta“ samostalno moći da sprovede oko 80 odsto misije.\nU nastavku pogledajte računarsku animaciju sletanja sonde na kometu "67R/Čurjumov–Gerasimenko" na za live praćenje od 14h sletanja komete možete gledati ovde ....\nHelikopter Bel 525 Relentles i dalje se razvija i dorađuje, ali se očekuje da će prvi put…


Kraljevo, 16. April 2014. PR Objave: Saopštenje -\nU okviru velike akcije prolećnog čišćenja u gradovima širom Srbije, očišćen je i zaštićen kameni deo spomenika srpskim ratnicima na centralnom trgu u Kraljevu. Stručni tim za čišćenje, koji je oformila kompanija Unilever, sa postamenta čuvenog "Milutina" uklonila je naslage čađi, grafite, masne naslage i ostale nečistoće koje su se nataložile na spomeniku, čime je simbolu Kraljeva, bar na neko vreme, vraćen blistavi sjaj.\nU okviru velike akcije prolećnog čišćenja u gradovima širom Srbije, očišćen je i zaštićen kameni deo spomenika srpskim ratnicima na centralnom trgu u Kraljevu. Stručni tim za čišćenje, koji je oformila kompanija Unilever, sa postamenta čuvenog "Milutina" uklonila je naslage čađi, grafite, masne naslage i ostale nečistoće koje su se nataložile na spomeniku, čime je simbolu Kraljeva, bar na neko vreme, vraćen blistavi sjaj. Nakon temeljnog čišćenja na postament je nanesen i specijalni anti-grafitni sloj koji će olakšati buduće održavanje njegove čistoće.\n"Naši proizvodi su veoma efikasni kada je u pitanju čistoća, a sada smo videli da su i naši timovi još efikasniji u čišćenju i ulepšavanju. Zbog toga smo i odlučili da ove godine pažnju posvetimo očuvanju spomenika kulture u Srbiji i da našem brendu Cif damo jednu potpuno novu ulogu - da predvodi prolećno ulepšavanje spomenika i da pomogne građanima da se uključe i podrže našu ideju", izjavila je gđ. Snežana Vukalović, menadžer korporativnih komunikacija Unilever Beograd d.o.o. i dodala: "Naravno, materijali od kojih su izrađeni spomenici kulture biće tretirani sredstvima koja propisuju strogi pravilinici o konzervaciji i zaštiti, ali ćemo Cif koristiti da očistimo sve druge površine kako bismo unapredili čistoću u gradovima Srbije."\n"Kada neka kompanija u vremenima krize odluči da ulaže u kulturu, a naročito u ovu vrstu projekata, ne možemo da ostanemo ravnodušni. Svi znamo u kakvom su stanju danas lokalne samouprave, i koliko je teško naći sredstva za održavanje spomenika i zbog toga je ovaj gest kompanije Unilever više nego dobrodošao", rekla je gđ. Gordana Stojković, članica Gradskog veća grada Kraljeva, zadužena za oblast primarne zdravstvene zaštite, zaštite životne sredine, socijalne politike, zdravstva i dečje zaštite i dodala: "Kod "Milutina" se odvija jedan veoma značajan deo života svih Kraljevčana i zato pozivam pojedince i kompanije da se odupremo našim navikama da zanemarujemo čistoću grada i da se svi uključimo u očuvanje higijene."\nNakon očišćenog pešačkog prolaza u Čačku i spomenika srpskim ratnicima u Kraljevu, ova jedinstvena kampanja nastaviće svoju misiju ulepšavanja pešačkih prolaza i spomenika kulture u gradovima širom Srbije. Tokom aprila i maja biće očišćeni i spomenici kulture u Boru, Šapcu i Jagodini, kao i podzemni pešački prolazi u Beogradu, Nišu, Novom Sadu i Kruševcu. Na poseban način u ovoj kampanji učestvuju i građani, jer će kompanija Unilever deo prihoda od prodatih sredstava iz palete Cif izdvojiti za uređenje i čišćenje spomenika i podzemnih prolaza. Takođe, svi posetioci i fanovi internet stranice i Facebook stranice Cifcistisrbiju moći da glasaju za još jednu lokaciju koja će biti očišćena u kampanji. Više informacija o kampanji, ali i o spomencima koji će biti očišćeni možete pronaći na internet stranici www.cifcistisrbiju.rs.\nčišćenje, akcija, kraljevo, cif, cif čisti srbiju


U BEOGRAD SLETIO I ČETVRTI AVION RUSKE POMOĆI | SRNA\nBEOGRAD, 3. APRILA /SRNA/ - I četvrti avion sa medicinskom pomoći iz Ruske Federacije sletio je danas na batajnički aerodrom u Beogradu.\nVečeras se očekuje slijetanje i petog, a sutra će još šest aviona iz Ruske Federacije dopremiti medicinsku pomoć Srbiji za borbu protiv virusa korona, saopšteno je iz Ministarstva odbrane Srbije.\nU međuvremenu se ubrzano radi na istovaru medicinskih sredstava, tehnike i zaštitnih sredstava koji su stigli iz Rusije.\nGeneral-major Mihail Černišov, načelnik ABHO /Atomsko-biološko-hemijska odbrana/Zapadnog vojnog okruga Oružanih snaga Ruske Federacije/, koji predvodi ruske timove, rekao je po dolasku u Batajnicu da su prvim avionom iz Ruske Federacije stigli oficiri sa zadatkom da procijene trenutnu situaciju i obim zadataka koji je pred njima.\nOn je najavio da će u Srbiju stići ukupno osam ljekarskih timova koji će se potruditi da daju sve od sebe kako bi pomogli Srbiji da prebrodi ovu tešku situaciju u epidemiji virusa korona.\nGeneral Černišov je pozvao građane Srbije da se strogo pridržavaju mjera koje je država uvela radi njihove zaštite, jer je to, kako kaže, ono što je prvo i glavno da se situacija sa virusom korona ne bi pogoršala.\nU sastavu medicinskih timova iz Ruske Federacije su jedan general, 42 oficira, 42 podoficira i dva pripadnika ruskog Ministarstva zdravlja koje predvodi general-major Mihail Černišov.\nU ruskim avionima su tehnika i medicinska oprema za pružanje pomoći u sprečavanju, suzbijanju i gašenju epidemije virusa korona u Srbiji.\nSvaki od osam ruskih ljekarskih timova imaće ljekara opšte prakse, epidemiologa, anesteziologa, medicinskog tehničara i prevodioca.\nU okviru pomoći stiže 16 specijalnih motornih vozila za dezinfekciju objekata i puteva, kao i velika količina medicinske oprema, tehnike i zaštitnih sredstava neophodnih Srbiji u liječenju pacijenata zaraženih virusom korona i u borbi protiv širenja tog virusa.


Skupština Kosova jedinstvena u osudi hapšenja Haradinaja - Kosovo 2.0\nSkupština Kosova jedinstvena u osudi hapšenja Haradinaja\nEskalacija političkih napetosti u odnosu sa Srbijom zbog poternica iz prošlosti.\nPiše Eraldin Fazliu - 11.01.1717\nPolitička scena na Kosovu je retko kada bila usklađena kao na jučerašnjoj vanrednoj sednici skupštine koja je održana da bi se diskutovalo o hapšenju lidera Alijanse za budućnost Kosova (AAK) i bivšeg premijera Ramuša Haradinaja u Francuskoj. Haradinaj je uhapšen na aerodromu Bazel-Milhaus Frajburg 4. januara na osnovu Interpolove poternice koju je izdala Srbija zbog navoda o ratnim zločinima.\nTokom celodnevne sednice koja se završila u 22.00, mnogi poslanici su govorili o “slavnoj prošlosti” bivšeg komandanta OVK. Iako su svi poslanici koji su govorili na jučerašnjoj sednici pozvali na hitno puštanje Haradinaja na slobodu, jedinstvu je došao kraj kada je rezolucija koju je predložila njegova partija, u kojoj se poziva na okončanje dijaloga između Kosova i Srbije dok Srbija ne poništi sve naloge za hapšenje, odbijena na glasanju.\nHaradinaja je dvaput za navodne ratne zločine oslobodio UN-ov Međunarodni krivični tribunal za bivšu Jugoslaviju u Hagu, poslednji put 2012. Ovo sada je drugi put kako biva pritvoren na osnovu Interpolove poternice iz 2004. od strane države sa kojom Kosovo ima prijateljske odnose posle njegovog hapšenja u Sloveniji 2015; tim povodom je oslobođen samo dva dana kasnije.\nIako Kosovo ima snažne veze sa Francuskom — koja je podržala vazdušnu kampanju NATO 1999. protiv Srbije i koja je bila među prvim evropskim državama koje su priznale kosovsku nezavisnost od Srbije 2008. — mnogi su kritikovali Petu Republiku zbog načina na kojim se bavi pitanjem Haradinaja. Pozivi francuskim vlastima da ignorišu ono što smatraju političkim poternicama Srbije došli su iz mnogih delova Kosova; premijer Isa Mustafa kaže da Francuska nema razloga da zadržava Haradinaja i da te srpske poternice imaju nameru da povećaju napetost u regionu. Predsednik Hašim Tači, koji je trenutno u poseti Sjedinjenim Državama, takođe je pozvao Francusku da oslobodi Haradinaja.\nOsuda hapšenja je došla od brojnih stranih diplomata, uključujući vodeće ličnosti iz Albanije, kao što je premijer Edi Rama, i potpredsednice Evropskog parlamenta Ulrike Lunaček.\nFrancusko Ministarstvo spoljnih poslova i razvoja je objavilo saopštenje u kom se navodi da je ovo hapšenje pitanje “sudskog postupka” i da su oni u kontaktu sa kosovskim Ministarstvom spoljnih poslova. Međutim, tvrdnja da je reč o pukoj sudskoj stvari uveliko je odbijena na Kosovu, dok kritičari ističu poziv portparolke Evropske službe za spoljne poslove Maje Kocijančič da se ovo pitanje reši u komunikaciji između Kosova i Srbije, što smatraju dokazom da je reč o političkom pitanju. Postavljena su i pitanja o tome zašto Haradinaj nije uhapšen u Francuskoj 2016, kada je ovu zemlju posetio za vreme evropskog fudbalskog šampionata, ako je već reč o prostoj stvari sudske procedure.\nČim je ovaj kosovski političar uhapšen prošle nedelje, srpski premijer Aleksandar Vučić je pozvao da Haradinaj bude izručen Srbiji, što je zahtev koji je zvanično podnet francuskim vlastima juče.\nNa jučerašnjoj skupštinskoj sednici, opozicioni poslanici iz AAK, Samoopredeljenja i Nisme, zahtevali su da se dijalog između Kosova i Srbije koji traje od 2011. zaustavi, dok su neki poslanici iz vladajuće koalicije sugerisali da bi dijalog trebalo “redizajnirati”. Poslanici Samoopredeljenja su ponovili svoje stare pozive na “politički, ekonomski i trgovinski reciprocitet” sa Srbijom, što su zahtevi koji se ističu glasnije otkako je Haradinaj uhapšen.\nPovećane političke napetosti između Kosova i Srbije u prethodnim danima oličene su u otkazivanju planirane posete Kosovu srpskog predsednika Tomislava Nikolića prošle nedelje. Nikolić je nameravao da proslavi pravoslavno Badnje veče sa članovima zajednice kosovskih Srba 6. januara, ali je otkazao svoje putovanje nakon što su kosovske vlasti odbile da izdaju dozvolu njegovom osoblju da uđe na Kosovo.\nBrojni protesti na kojima se poziva na hitno oslobađanje Haradinaja održani su u prethodnim danima na Kosovu i u kosovskoj dijaspori, u brojnim evropskim i američkim gradovima. Srpski ministar spoljnih poslova Ivica Dačić je sugerisao da članovi kosovske dijaspore pripremaju napad na srpske ambasade, što je izjava koja je ubrzo osuđena u saopštenju kosovskog Ministarstva spoljnih poslova, gde su izjavu srpskog ministra nazvali “otvorenom provokacijom regionalne stabilnosti”.\nU predstojećim danima se očekuje da će francuske vlasti doneti odluku na osnovu poziva Srbije na izručenje, dok mali broj komentatora smatra da će ovaj zahtev biti ispunjen. Međutim, njegovo zadržavanje u Francuskoj je već uticalo na stvaranje političkih tenzija između Kosova i Srbije.K\nPrikaz: Majljinda Hodža / K2.0.


Za ublažavanje uticaja virusa na ekonomije 37 milijardi evra – ASinfo Portal\nBRISEL – Evropska unija ustanoviće investicioni fond u iznosu od 37 milijardi evra u okviru paketa mjera za ublažavanje uticaja virusa korona na ekonomije u 27-članom bloku, izjavila je danas predsjednica Evropske komisije Ursula fon der Lejen.\nOstale mjere koje će izvršna vlast EU preduzeti uključuju omogućavanje fleksibilnosti državama članicama u pogledu budžetskih deficita i državne pomoći, rekla je Fon der Lejen na konferenciji za novinare, prenosi Rojters.\nEU će takođe dati garancije za zajmove 100.000 firmi u iznosu od osam milijardi evra, radi podrške korporativnom sektoru, dodala je ona.\n“Uvjerena sam da Evropska unija može da izdrži ovaj udarac. Ali, svaka država članica mora da ispuni obaveze koje su u njihovoj nadležnosti, a Evropska unija u cjelini treba da bude odlučna, koordinisana i ujedinjena”, poručila je Fon der Lejen.\nTAGOVIekonomijeevraEvropska komisijaKoronavirusmilijardinajnovijeublažavanjeUrsula fon der Lajenuticajavirus koronavirusa\n“Nema razloga za paniku, stanje na tržištu redovno” – Virus korona


Otvorene Lokalna kancelarija za mlade u Vrnjačkoj Banji | Vrnjačka Banja\nYou are here: Home / Vesti / Otvorene Lokalna kancelarija za mlade u Vrnjačkoj Banji\nOtvorene Lokalna kancelarija za mlade u Vrnjačkoj Banji\nU Vrnjačkoj Banji je u prisustvu predstavnika lokalne samouprave, državni sekretar za omladinu u Ministarstvu omladine i sporta, Ivana Kovačević, u zgradi Opštine, svečano otvorila Lokalnu kancelariju za mlade. Tim povodom u OŠ Popinski borci organizovana je i priredba, nakon čega je održan sastanak sa direktorima školskih i predškolskih ustanova na teritoriji opštine Vrnjačka Banja. Kancelarija predstavlja organ koji definiše odnos opštine prema mladima, kao i mogući odnos mladih prema društvu. Njen glavni zadatak je da ukazuje na najveće probleme mladih na teritoriji naše Opštine i da te probleme, uz saradnju sa nadležnima, rešava. Kancelarija za mlade biće pokretač inicijativa i organizator dešavanja koji bi doprineli boljim uslovima na poljima obrazovanja mladih, učešća mladih, ravnopravnosti mladih, zdravlja i bezbednosti mladih, kulture i rekreacije, kao i zabave i slobodnog vremena mladih.


kolaborativna ekonomija Архиве - Kreativna Srbija®\nOznaka: kolaborativna ekonomija\n28/04/2016 23/11/2019 Aleksandar Djerić\nPrema podacima britanske kompanije Juniper Research, AirBnB preuzeće primat od Ubera na polju ekonomije deljenja i to u naredne tri godine. Danas je Uber najmoćnija kompanija u oblasti ekonomije deljenja (sharing economy) i njena vrednost za tri godine procenjuje se da će dostići 5.8 milijardi dolara. Međutim, istovremeno vrednost najveće svetske kompanije za deljenje stambenog prostora, AirBnB dostići će 6.1 milijardu dolara. Toliko će vredeti i najveća svetska kompanija za…\n29/12/2015 23/04/2021 Urednik\nKolaborativna ekonomija u fokusu EU: od deljenja automobila do digitalnih zajednica\n26/05/2014 29/12/2019 Urednik\nDeljenje automobila, otvorene biblioteke, iznajmljivanje soba ili digitalne zajednice za učenje jezika – mnogi oblici kolaborativne potrošnje postaju sve popularniji i predstavljaju odlične alternative za tradicionalna tržišta u vremenima krize. 21. januara 2014, EESK je potvrdio novo mišljenje o kolaborativnoj ili participativnoj potrošnji* i pozvao za dalje akcije na nivou EU. S obzirom na složenost i obim pojave kolaborativne potrošnje, EESK želi da: reguliše praksu u okviru ovih oblika potrošnje, kako bi…\nekonomija deljenja, EU, kolaborativna ekonomija


Programi Evropske unije – ProLex Consulting\nHome/Programi Evropske unije\nProgrami Evropske unijeadmin2018-01-05T16:04:17+00:00\nEU je najveći donator na svijetu. Ima više od 100 programa i podprograma EU koji su otvoreni organizacijama (IPA je samo jedan on njih), sa više od 200 poziva godišnje. Programi predstavljaju niz aktivnosti između država članica kojima se sprovode politike EU.\nCrna Gora je potpisivanjem Protokola 8 Sporazuma o stabilizaciji i pridruživanju (SSP) između CG i EU i njenih država članica, stekla pravo učešća Programima EU.\nPrethodno se zahtijeva potpisivanje Memoranduma o saradnji između resornih institucija u državi i EK, koje podrazumijeva finansijski doprinos države za učešće u programima (tzv. entry ticket).\nCrna Gora ima pristup programima EU koji su namijenjeni projektima u pojedinim sektorskim politikama, odnosno projektima na području istraživanja i razvoja, zaštite živone sredine, energetike, prometa i dr. Programi prvenstveno podstiču međusobnu saradnju zemalja članica u sprovođenju zajedničkih politika i postizanju zajedničkih ciljeva EU.\nTo su posebni fondovi koji su otvoreni ne samo zemljama članicama i zemljama kandidatkinjama, već i trećim zemljama (veći broj programa EU je dostupnih različitim korisnicima). Programi nisu namijenjeni isključivo državnim institucijama, već im je naglasak na posticanju saradnje privrednika iz malih i srednjih preduzeća sa državnim institucijama i udrženjima civilnog društva radi postizanja ciljeva EU. Posebnost programa je u saradnji putem konzorcijuma ili mreže učesnika kao preduslovi (su)finansiranja projekata.\nKako pristupati programima Evropske unije?\nBudući da programi EU prate politike i prioritete Evropske unije, državama kandidatima i potencijalnim kandidatima za članstvo u EU preporučuje se selektivno i postepeno pristupanje ovim programima, u skladu s vlastitim potrebama, kapacitetima, strateškim interesima i očekivanim koristima od učešća.\nPotrebno je voditi računa i o raspoloživim institucionalnim kapacitetima i budžetskim sredstvima države koja je potrebno planirati i izdvojiti za učešće u pojedinom programu.\nKoraci koji vode ka članstvu u programima Evropske unije\nPostupak pristupanja programu pokreće se za svaki program posebno, a nosilac aktivnosti u vezi s pristupanjem je nadležna institucija na državnom nivou.\nDa bi zemlja pristupila pojedinom programu, treba da zaključi međunarodni sporazum s EU, i uplati finansijski doprinos za učešće u programu (tzv. ulaznu kartu) za svaku godinu učešća u programu.\nTroškovi ulazne karte mogu se dijelom finansirati iz sredstava Instrumenta pretpristupne pomoći (IPA).\nKo upravlja programima EU?\nZa svaki od programa nadležna je određena generalna direkcija EK, odnosno izvršna agencija EU, koja objavljuje pozive za predaju projektnih predloga, vrši selekciju projekata, dodjeljuje finansijska sredstva i prati realizaciju projekata.\nUčešće u programima obično predviđa uspostavljanje kontakt-tačke za program u državi članici, radi pružanja informacija o programu, podrške podnosiocima projektnih prijedloga i unapređenja učešća zemlje u pojedinom programu.\nKako učestvovati u programima EU?\nUčešće u programima EU ostvaruje se objavljivanjem poziva za predaju projektnih predloga i dodjelom finansijske podrške odabranim projektima.\nProjekti podržani u sklopu programa EU obično zahtijevaju učešće partnera iz više država članica programa, kao i sufinansiranje projekata od podnosilaca projektnih prijedloga.\nSredstva koja država uplaćuje na ime ulazne karte istovremeno ne garantiraju da će EU odobriti i finansirati prijavljene projekte.\nS druge strane, odobreni projekti mogu osigurati sredstva u znatno većem iznosu od iznosa plaćenog na ime ulazne karte.


Prvi put u Požarevcu, stigao je MerkurXtip - Boom93\nPrvi put u Požarevcu, stigao je MerkurXtip\nVelelepnim otvaranjem svog prvog lokala u Požarevcu, MerkurXtip krupnim korakom ušao je u naš grad i sa sobom doneo novu dimenziju zabave na jednom mestu. Već od prvog dana rada, među našim sugrađanima kolaju priče kako se radi o najbolje uređenom lokalu u gradu, a mi ovim putem možemo da potvrdimo tu informaciju.\nU MerkurXtip-u, u Njegoševoj ulici broj 2, pored sjajnih akcija koje nudi ova kompanija, vrhunski uređen prostor otvoriće nove horizonte zabave za sve ljubitelje klađenja, ali i kazino igara.\nČitavih mesec dana prazničnog perioda, sa kraja prošle i početka ove godine, MerkurXtip je imao veliku akciju darivanja gde je svakog dana tiket sa najvećom ukupno pogođenom kvotom, uz već zarađeni iznos na tiketu, dobijao nagradnih 100.000 dinara. Na taj način ulepšao je praznike za 31-og svog igrača, a iako smo kalendarski odmakli od prazničnog perioda, u MerkurXtip-u ne prestaje vreme darivanja, ali ovoga puta je u pitanju nešto sasvim drugo.\nOd 1. februara do 1. marta će MerkurXtip svakog dana obradovati sve vlasnike Xtip Naloga, ali i one koji više vole odlazak u njihove lokale i to sa 150.000 dinara, a evo o čemu se radi.\nU pomenutom periodu, nagrađivaće MerkurXtip svakog dana dva nedobitna tiketa i to one sa jednim ili dva promašena para, a ukupno najvećom pogođenom kvotom. Za tiket sa promašenim jednim parom, a tog dana najvećom pogođenom ukupnom kvotom sleduje 50.000 dinara, dok za tiket koji na sebi ima promašena dva para, a tog dana najveću ukupno pogođenu kvotu sleduje 100.000 dinara. Zato je veoma važno ne bacati nedobitne tikete, iako jedan ili dva para nisu pogođena.\nUslovi gotovo da se nisu menjali u odnosu na prošlu akciju. Da bi tiket bio u konkurenciji za neku od dve dnevne nagrade, mora da bude uplaćen u toku takmičarskog dana. Svi događaji na tiketu moraju da se završe do kraja istog takmičarskog dana koji traje od 08.00 časova ujutru do 08.00 časova narednog kalendarskog dana.\nUz to, minimalna uplata na tiketu mora da bude 100 dinara, učestvuju tiketi sa prematch događajima, ne učestvuju sistemski, singl i tiketi sa virtualnim igrama, a mislili su na sve u MerkurXtip-u i u slučaju da se za istu nagradu bore dva ista tiketa, nagrada ide onom koji ima ranije vreme uplate.\nDobitni tiketi će svakog dana do 10 časova (za prethodni dan) biti objavljeni na sajtu www.merkurxtip.rs, kao i u njihovim lokalima (na pultu, kod operatera).\nSigurni smo da i ovom kampanjom MerkurXtip pokazuje da misli na svoje igrače, a ako to nekome nije jasno – uveriće se uskoro jer je pred nama mesec dana gde će dnevna nagrada iznositi ukupno 150.000 dinara.\nMerkurXtip, uvek blizu!\nOznakekladionica Merkur X tip Požarevac\nBoom93 video prilog koji je postao viralan sa preko 1.000.000 pregleda na Facebook-u


Vučić: Nisam dobio plan za rešenje Kosova - Srbija Vesti - Aktuelno|net\nPredsednik Srbije Aleksandar Vučić istakao je u Sofiji da nije dobio nikakav plan za rešenje Kosova, ali je dobio naznake,\nPredsednik Aleksandar Vučić izjavio je u Sofiji da nije dobio nikakav plan SAD za rešenje situacije s Kosovom, ali da jeste "naznake, načela, principe". Vučić je novinarima u Sofiji rekao da Srbija traži kompromisno rešenje i da se uvaže interesi Srba na Kosovu, ali i legitimni i legalni interesi Srbije, što je, kako je kazao, "nešto što mnogi ne razumeju".\nPredsednik Srbije Aleksandar Vučić izjavio je danas u Sofiji da nije dobio nikakav plan SAD za rešenje situacije s Kosovom, ali je dodao da je dobio "naznake, načela, principe" u kojima "ima pristojnih stvari", ali i rešenja sa kojima nije saglasan.\nPredsednik Srbije Aleksandar Vučić izjavio je danas u Sofiji da nije dobio nikakav plan SAD za rešenje situacije s Kosovom, ali je dodao da je dobio "naznake, načela, principe" u kojima "ima pristojnih stvari", ali i rešenja sa kojima nije saglasan.Vučić je novinarima u Sofiji rekao da Srbija traži kompromisno rešenje i da se uvaže interesi Srba na Kosovu, ali i legitimni i legalni interesi Srbije, što je, kako je kazao, "nešto što mnogi ne razumeju".On je rekao i da "niko ne preti Srbiji" i da je sa pomoćnikom državnog sekretara SAD Vesom Mičelom uvek imao korektne razgovore, bez obzira na neslaganje u vezi Kosova."Da li postoji neka vrsta pritiska na Srbiju, da, postoji već pet godina. Nije to velika filozofija. Potpuno je normalno da čekaju da Srbija promeni svoju odluku, pošto oni svoju očigledno neće", izjavio je Vučić i dodao da "pozicija Srbije nije nimalo laka".Na pitanje da li će odgovoriti, Vučić je rekao da "svi znaju" šta on misli o raznim "principima, načelima, naznakama"\nPredsednik Srbije je istakao da nije dobio nikakav plan za rešenje Kosova, ali je dobio naznake, načela, principe, u kojima ima pristojnih stvari, ali i rešenja sa kojima nije saglasan\nSOFIJA: Predsednik Srbije Aleksandar Vučić istakao je danas u Sofiji da nije dobio nikakav plan za rešenje Kosova, ali je dobio naznake, načela, principe, u kojima ima pristojnih stvari, ali i rešenja sa kojima nije saglasan i poručio da Srbija traži kompromisno rešenje, da neko uvaži ne samo interese Srba sa Kosova, već i interese Srbije.


RTCG - Radio Televizija Crne Gore - Nacionalni javni servis :: Region :: Palmer i Grenel blisko će sarađivati oko Kosova\nSTEJT DEPARTMENT 05. 10. 2019. 22:18 >> 22:15 2\nStejt department je saopštio da će izaslanici Ričard Grenel i Metju Palmer usko sarađivati kako bi se postigao sveobuhvatni sporazum između Srbije i Kosova, prenio je danas Radio slobodna Evropa (RSE).\n"SAD vide istorijsku mogućnost da Srbija i Kosovo postignu sveobuhvatan sporazum o normalizaciji njihovih odnosa", izjavio je za RSE neimenovani portparol Stejt departmenta i dodao da odluka američkog predsjednika Donalda Trampa o imenovanju izaslanika za mirovne pregovore svjedoči o posvećenosti SAD miru, stabilnosti i prosperitetu za narod Srbije i Kosova.\nTramp imenovao je u četvrtak uveče američkog ambasadora u Njemačkoj Ričarda Grenela za izaslanika u pregovorima između Kosova i Srbije.\n"Specijalni izaslanik Palmer takođe će da nastavi svoj važan posao u približavanju regiona Zapadu, radeći sa vladama u unapređivanju reformi i ojačanju protiv spoljašnih uticaja, pomažući im da prevaziđu probleme koji im smetaju u njihovim evropskim i evroatlanskim aspiracijama", dodao je portparol Stejt departmenta.\nSrbija - Kosovo Metju Palmer Ričard Grenel\nCG i Srbija partnerski da riješe problem\n27. 05. 2020. 18


Dama - 6/6 - Tetka\n17. dec 2012. Dama\nKoža našeg tela zahteva posebnu negu tokom zime, naročito izloženi delovi tela kao što su lice i ruke, posebnu pažnju treba obratiti a usne koje često mogu biti suve, pucaju i budu bolne. Ovo se dešava zato što usne nemaju lojne žlezde kao ostali delovi kože pa je potrebno negovati ih i hidrirati kako ne biste imale problema. Najčešći uzrok …\n11. dec 2012. Dama\nVrlo često komentarišemo kako su se pojedine žene obukle, kako onih koje se bave nekim od javnih poslova, tako i onih koje srećemo u kancelarijama, na svojim radnim mestima ili tamo gde odemo da “završimo” neki posao. Mnoga radna mesta sa sobom nose precizna uputstva o dres kodu i u takvim slučajevima, kao što su, recimo, radna mesta na šalterima …\n19. nov 2012. Dama\nŠezdesete godine prošlog veka nazivaju zlatnim godinama za ceo svet, nakon dva velika rata, svet se decenijama oporavljao a onda su šezdesete godine bile godine u kojima su ljudi najzad mogli da se opuste, došlo je do mnogih društvenih promena pa je tako došlo i do promena u modi. Pedesetih godina modom su gospodarile košulje sa bubi kragnama, suknje sa …\n1. nov 2012. Dama\nKaubojske čizme nikada ne izlaze iz mode, zavisno od toga od kog su materijala napravljene, mogu se nositi u kombinaciji sa skoro svakom vrstom garderobe, od farmerica do šortseva, u svim sezonama, kako zimi tako i leti. Njihova popularnost povremeno naglo raste kada ih ponese neka od poznatih ličnosti, podjednako i među ženama i među muškarcima, a najzaslužnija za ovoliku …


BIVŠI VISOKI PREDSTAVNIK WOLFGANG PETRITSCH TVRDI: 'Putina ustvari briga za Srbiju, samo se inati EU' | Slobodna Bosna\nBIVŠI VISOKI PREDSTAVNIK WOLFGANG PETRITSCH TVRDI: "Putina ustvari briga za Srbiju, samo se inati EU"\nAustrijski ekspert za Balkan i bivši visoki predstvanik za BiH Wolfgang Petritsch ističe da su strani uticaji na Zapadnom Balkanu precijenjeni.\nPrema njegovim riječima, Srbija, kao najvažnija zemlja regiona, budućnost vidi u EU. Petritsch je, u izjavi agenciji APA, rekao i da se zemlje zapadnog Balkana moraju pojedinačno ocjenjivati.\n"Nedavno sam bio u Srbiji i tamo, i pored flertovanja sa Rusijom, vidio sam da zemlja budućnost vidi u EU. Srbija je najvažnija zemlja regiona i pitanje srpsko-albanskih odnosa, prije svega sa Kosovom, je odlučujuće. Austrija mora tu da se više zalaže pošto u regionu uživa veliki ugled", naglasio je on.\nPrema njegovom mišljenju, strani utjecaju na Balkanu je precijenjen.\n"Predsjedniku Vladimiru Putinu nije stalo do Balkana, već da se inati EU. Prikazivanje slabosti EU je pravi cilj ruske spoljne politike. Zbog toga je neophodno sa Putinom razgovarati čvrsto, ali konstruktivno", objasnio je Petritsch.\nPolitika embarga, koju, kako smatra Petritsch, u stvari vodi SAD, ne funkcioniše i učinila je stvari još mnogo gorim. Petritsch, međutim, smatra da sankcije sada ne treba bezuslovno ukinuti, ali je stvar diplomatije da se pronađe kompromis sa važnim susjedom Rusijom.\nKada je riječ o Bosni i Hercegovini i Kosovu, nekadašnji austrijski diplomata istakao je da su u zaostatku za ostalima u regionu, ali da „politika može tamo više postići“.\nPetritsch je ocijenio da, ako na Kosovu ne budu riješeni politički problemi, odnosno institucija, Priština ni za 30 godina neće biti spremna za pristupanje EU.


Kompanija Tesla u drugom kvartalu zabilježila rekordni gubitak od 717 miliona dolara – BiGportal.ba\nKompanija Tesla u drugom kvartalu zabilježila rekordni gubitak od 717 miliona dolara\nTakvi rezultati su zabeleženi zahvaljujući rastu prodaje Modela 3, ali s druge strane gubitak te kompanije dostigao je rekordne nivoe.\nTesla je u drugom tromesečju isporučio više od 40.000 vozila, uključujući i oko 18.000 Modela 3, navodi se u poslovnom izveštaju te kompanije. Uprkos tome, kompanija je u tom kvartalu zabeležila rekordni gubitak od 717 miliona dolara, gotovo dvostruko veći nego u istom periodu prošle godine.\nTroškovi poslovanja porasli su, navodi se u izveštaju, zbog predstavljanja i dostave kupcima modela 3, njihovog novog modela. Iz kompanije upozoravaju i da će veće kineske carine na američke automobile verovatno pogoditi tamošnju prodaju.\nGde će Tesla graditi svoju “giga” fabriku u Evropi?\nAmerička kompanija Tesla radi na sprovođenju plana da svoju četvrtu “Gigafabriku” napravi u Evropi.\nKako prenosi Vol strit džurnal (Wall Street Journal), čelnici Tesle su razgovarali sa vlastima Nemačke i Holandije o mogućoj izgradnji pogona u jednoj od ove dve zemlje. U Tesli su prvobitno obavili preliminarne razgovore sa predstanicima dve nemačjke savezne države, kako bi pronašli lokaciju za fabriku u kojoj bi se pravili automobili i baterije. Mediji prenose da su pregovori tek počeli pa nije sigurno da će dovesti do dogovora.\nIzvršni direktor Tesle Elon Mask je u junu na Tviteru napisao da je primarni cilj kompanije da evropsku fabriku napravi u Nemačkoj, blizu zemalja Beneluksa. Ako bi se Tesla odlučila za takvu lokaciju, pogon bi se dopunjvao sa svojim inženjerskim odeljenjem u nemačkom graduću Pruemu.\nTesla hrabro ulazi u planove o izgradnji nove fabrike iako još uvek nije završena prva u SAD. Uprkos tome, kompanija je prošlog meseca postigla i dogovor sa vladom Kine o izgradnji treće “Gigafabrike” u Šangaju.\nTesla planira da pomoću novih fabrika poveća proizvodnju Modela 3 i sledeće godine počne da pravi i mali krosover Model Y. Osim toga, kompanija radi na razvoju i električnog šlepera Semi, kamioneta i električnog hiperautomobila.\nPrema tvrdnjama Maska Tesla je na putu da ima pozitivan priliv keša ove godine, iako je pre samo nekoliko meseci pretilo da upadne u velike probleme.


NOVOST NA POPULARNOJ DRUŠTVENOJ MREŽI Evo šta nam Fejsbuk sprema od septembra - Srpskainfo\nNOVOST NA POPULARNOJ DRUŠTVENOJ MREŽI Evo šta nam Fejsbuk sprema od septembra\nPopularna društvena mreža je na svojoj zvaničnoj stranici za korisnike objavila da će svi njeni korisnici, odnosno njihovi profili, uskoro dobiti novi izgled.\n“Klasični” prikaz Fejsbuk stranica, na koji smo se posljednjih godina prilično navikli, prepoznatljiv po plavoj horizontalnoj traci sa opcijama za navigaciju, u septembru će zuvijek otići u istoriju društvenih mreža.\nFejsbuk je na svojoj zvaničnoj stranici za korisničku objavio da će svi korisnici te društvene mreže, odnosno njihovi profili, uskoro dobiti novi izgled.\nTrenutno je još postoji mogućnost korišćenja starog interfejsa, kao i prelaska sa starog na novi i obrnuto, ali je sada i zvanično saopšteno da klasični Fejsbuk od septembra više neće biti dostupan, prenosi Verge.\nFOTO: SASHA SATINBACH/EPA\nNovi dizajn popularne društvene mreža, najavljen je još prošle godine na Fejsbukovoj konferenciji za developere, a prvo se pojavio na mobilnim aplikacijama za Android i iOS platforme.\nNovi dizajn je na desktop verziju Fejsbuka u martu stigao kao opcija, ali su mnogi korisnici nastavili da koriste stari. Od septembra se ta mogućnost ukida, pa će svi morati da se naviku na novi izgled svojih profila, stranica i grupa.\nNovi izgled interfejs prestavlja možda i najveću promjenu u odnosu na ono kako je izgledao tokom većeg dujela svog postojanja. Jednostavniji je i ima mnogo više bijelih površina, osim ukoliko ga ne “prebacite” na tamni mod.\nNovi izged Fejsbuka je funkcionalniji i stavlja veći akcenat na opcije i podešavanja za grupe, prenosi Telegraf.\nDigitalna Srpska društvena mrežaFacebookNovost\nOPCIJE KOJE OLAKŠAVAJU RAD Gugl Hrom postao brži i ima novu funkciju\n"KUPI ILI SAHRANI" Fejsbuk se suočava sa ozbiljnim tužbama zbog GUŠENJA KONKURENCIJE\n"IMAŠ MOJE SRCE" Lijepa Amra Džeko u zavodljivoj pozi poslala EMOTIVNU PORUKU (FOTO)\nPRILAGOĐAVANJE NOVIM TRENDOVIMA Ako koristite najpopularniju poslovnu mrežu, nova opcija će vas oduševiti\n"AKO POSTOJI DJEVOJKA, KOJA ŽELI ŽIVOT NA SELU, NEKA MI SE JAVI " Milan odlučio da potraži srodnu dušu na Fejsbuku (FOTO)\nFACEBOOK UVODI NOVINU Usluga će obradovati sve ljubitelje ove društvene mreže


Vujošević: Sve pare idu Zvezdi a ništa Partizanu - Bhbasket\nRegionalni basket ABA liga Vujošević: Sve pare idu Zvezdi a ništa Partizanu\nVujošević: Sve pare idu Zvezdi a ništa Partizanu\nTrener košarkaša Partizana Duško Vujošević u razgovoru za “web televiziju SportNetwork” ponovio da država favorizuje Crvenu zvezdu, uz tvrdnju da državne firme finansiraju samo klubove iz Zvezdinog sportskog društva.\n“Godinama smo u regionu bili najuspešniji sportski kolektiv, koji se sada sistematski uništava. Igrači su svjesni situacije, ne tražimo od njih da igraju za džabe, nego da imaju strpljenja”, izjavio je Vujošević.\n“Da, ali je Partizan pravio rezultate, a ovaj novi klub, ne znam ni da li je član Zvezdinog sportskog društva tek pravi rezultate. I on bude favorizovan. Javna preduzeća se finansiraju od novca svih građana, pa tako i navijača Partizana. Sada sve pare idu u Zvezdine klubove, a ništa u klubove SD Partizan. To nije moralno, nije pravedno, nije dobro”, rekao je trener Partizana.\nDule o Partizanu: Treba znati i izgubiti da bi se znalo pobjeđivati\nVujošević: Pešić je dogovoren za selektora


Kaplan: ZSO može destabilizovati, ali nepoštovanje sporazuma može sputati Kosovo - Kosovo Online\n21. Oktobar 2020. • 09:24\nOn je u izjavi za TV Dukađini, kako prenosi Telegrafi, rekao da nesigurnosti Evropske unije podrivaju proces dijaloga između Kosova i Srbije.\nKritikovao je strane zbog nepoštovanja do sada postignutih sporazuma.\n„Tokom čitavog dijaloga Srbija-Kosovo, EU nije bila jasna šta se podrazumeva pod normalizacijom. Ponekad je dvosmislenost korisna u pregovorima i mislim da je u ovom slučaju bilo korisno omogućiti dijalog. Međutim, neizvesnost ima svoja ograničenja i ne može se držati u nedogled bez podrivanja dijaloga”, rekao je Kaplan.\nKosovo je definitivno sputano nepriznavanjem Srbije, što sprečava šire priznavanje drugih država u međunarodnom sistemu, sve dok proces normalizacije poboljšava odnose između Srbije i Kosova, to je dobra stvar, rekao je Kaplan.\nPrimetio je da mnogi sporazumi postignuti u ovom procesu nisu sprovedeni.\nŠto se tiče Zajednice opština sa srpskom većinom, Kaplan kaže da bi takva zajednica mogla destabilizovati Kosovo ali, podvlači, nepoštovanje sporazuma moglo bi dalje zaustaviti napredak Kosova.\n„Između Srbije i Kosova rastu razlike u mišljenjima u vezi sa predloženom Zajednicom srpskih opština. Naravno, postojao je sporazum 2013. godine o osnivanju Zajednice opština sa srpskom većinom, a to je 2015. godine osporio Ustavni sud Kosova. Iako postoji rizik da bi takva Zajednica ili udruženje moglo destabilizovati Kosovo, takođe postoji rizik da će ukoliko se ne formira biti sprečen dalji napredak ka normalizaciji. Važno je znati nadležnosti koje će imati Zajednica opština sa srpskom većinom“, dodao je Kaplan.\nKaže da je Evropska unija snažno posvećena okončanju procesa normalizacije.\n„Pitanje nije da li EU ima kapacitet da dovrši proces, već da li su Srbija i Kosovo spremni ne samo da postignu sporazume koje su postigle u prošlosti, već i da primene te sporazume.\nZSO dijalog Kosovo Srbija\nSamo sa zso se moze i to svi znaju ti teroristi su protiv jer hoce kosovo samo za sebe i to je taj razlog sto se teroristi nece zso,hoce sve za sebe i da tamo niko ne zivi samo oni sami i da bi stvorili veliku albaniju i to je istina ako niste znali !!!\nCakoli: EU nema kapacitet da natera Kosovo i Srbiju da nastave dijalog


Zašto je američka obaveštajna služba NSA, iako joj je to zakonom zabranjeno, nadzirala Karlsonove elektronske komunikacije, i kakve to veze možda ima sa predsednikom Rusije Vladimirom Putinom? Da li režim u Vašingtonu koristi svoje obaveštajne službe za gušenje opozicionih medija? Može li Donald Tramp da pobedi u tužbi protiv Gugla, Tvitera i Fejsbuka zbog ugrožavanja njegove slobode govora, i kakav savez ovi tehnološki giganti prave sa Belom kućom?Slušajte nas na talasima Radio Novosti 104,7 megaherca gledajte na Jutjub kanalu Sputnjik Srbija i fejsbuku Sputnjika.\nradio sputnjik, video, novi sputnjik poredak s nikolom vrzićem, sputnjik video\n17:00 19.07.2021 (Osveženo: 00:35 26.07.2021)\n„Novi Sputnjik poredak“ danas u 17 sati istražuje pozadinu špijunsko-medijskog skandala čija je meta najpopularnije (opoziciono) TV lice u SAD, komentator „Foksa“ Taker Karlson.\nZašto je američka obaveštajna služba NSA, iako joj je to zakonom zabranjeno, nadzirala Karlsonove elektronske komunikacije, i kakve to veze možda ima sa predsednikom Rusije Vladimirom Putinom? Da li režim u Vašingtonu koristi svoje obaveštajne službe za gušenje opozicionih medija? Može li Donald Tramp da pobedi u tužbi protiv Gugla, Tvitera i Fejsbuka zbog ugrožavanja njegove slobode govora, i kakav savez ovi tehnološki giganti prave sa Belom kućom?\nOdgovore na ova pitanja će u razgovoru s Nikolom Vrzićem potražiti publicista i istoričar Srđa Trifković i filozof Nikola Tanasić.\nSlušajte nas na talasima Radio Novosti 104,7 megaherca gledajte na Jutjub kanalu Sputnjik Srbija i fejsbuku Sputnjika.


Poštovali zakon, izgubili 3,4 miliona KM: Ovo je NAJAPSURDNIJA INVESTICIJA u istoriji Srpske | Laktaši - Glas Laktaša - Nezavisni online magazin\nPoštovali zakon, izgubili 3,4 miliona KM: Ovo je NAJAPSURDNIJA INVESTICIJA u istoriji Srpske\nLAKTAŠI, 06. marta – Uprkos naredbi inspektora, naplatne kućice na ulazu u Banjaluku, na kojima je poginulo dvoje ljudi, a nikad nije naplaćena ni marka putarine, neće biti uklonjene do 25. marta.\nČak i kada bi majstori već sutra izašli na teren, pitanje je da li bi taj posao, procenjen na 1,3 miliona KM, bio završen do zadatog roka. Međutim, i majstori će pričekati.\nIz Javnog preduzeća „Putevi RS“, koje je i podiglo sporne kućice, Ministarstvu saobraćaja RS su se žalili na rešenje Inspektorata RS, zbog, kako je navedeno u odgovoru na pitanje „EuroBlica“, „povrede Zakona i netačno ili pogrešno utvrđenog činjeničnog stanja“.\nNa pitanje zašto ranije nisu uklonili kućice, koje na magistrali Banjaluka – Laktaši od 2013. samo ometaju saobraćaj, odgovor je takođe – poštivanje zakona. Tender za njihovu demontažu, raspisan u okotobru, još nije završen, zbog žalbe jednog od ponuđača.\n– Bojim se da nas inspektori, pod medijskim pritiskom za uklanjanje kućica, teraju u krivično delo, da mi to uradimo mimo Zakona o javnim nabavkama, pa onda svi krivično odgovaramo – rekao je nedavno Nenad Nešić, direktor JP “Putevi RS”.\nTako će, sve po zakonu, dugogodišnja saga o kućicama potrajti još koji mesec. Ova „investicija“, koja se isplaćuje iz kredita, do sada nije donela ni feninga prihoda, ali je prouzrokovala 48 saobraćajnih nesreća, u kojima je poginulo dvoje, a povređeno 14 ljudi. Izgradnja kućica je građane RS koštala 2,1 miliona maraka, a uklanjanje će koštati još najmanje 1,3 miliona, što znači da je u vetar bačeno skoro 3,5 miliona KM narodnih para.\nZa ovaj slučaj vezuju se imena nekih od najmoćnjih političara, koji su i danas na vlasti.\nPodsećamo, kućice su podignute u februaru 2013. uprkos tome što su pojedini stručnjaci još tada tvrdili da im u Glamočanima nije mesto. Bilo je to za mandata vlade Aleksandra Džombića.\nČitav proces započet je još 2010. kada je vlada Milorada Dodika odobrla milionski kredit za rekonstrukciju puta, koji uključuje i sporne naplatne kućice. Nekoliko meseci nakon što su, sve po zakonu i procedurama, kućice izgrađene, usvojen je, na predlog vlade Željke Cvijanović, novi zakon o putevima, kojim se naplata putarine omogućava samo preduzeću Autoputevi RS. JP „Putevi RS“ su tako ostali bez očekivanih šest do sedam miliona KM godišnjeg prihoda, kojim su nameravali da vrate kredit.\nDok je cela ova priča trajala promenila su se tri premijera. Izvor „EuroBlica“, koji je bio jedan od aktera slučaja kućice, kaže da se „ne može oteti utisku“ da je u pozadini svega bila borba kaolicionih partnera SNSD i DNS oko podele moći u sektoru saobraćaja.\nČubrilovićev naslednik na funciji ministra saobraćaja, Neđo Trninić (DNS), ranije je za medije rekao da je za sve odgovorna tadašnja uprava “Puteva RS”, jer, kako tvrdi, „nije imala saglasnost ministarstva da gradi naplatne kućice na pomenutoj lokaciji“. S druge strane, aktuelna uprava JP „Putevi RS“, na čelu sa Nenadom Nešićem, poručuje da su se pitanjem odgovornosti „bavili nadležni organi“.\nA nadležni organi su, još pre godinu dana obustavili istragu protiv bivših direktora Puteva RS Nedeljka Kneževića i Mladena Lazendića. Tužilaštvo je utvrdilo da oni nisu počinili krivično delo “nesavesno privredno poslovanje”, jer su radili„u skladu sa propisima i uz znanje Vlade RS, kao stoodstotnog vlasnika preduzeća“.\nSmenjen zbog plate od 4.000 KM\nNedeljko Knežević (SNSD), koji je bio direktor „Puteva RS“ od 2011. do 2014. godine, nije želeo da komentariše slučaj “Kućice”.\nKratko je rekao da je „projekat nasledio od svog prethodnika Mladena Lazendića“, te da je pre donošenja novog zakona, kojim je naplata putarine onemogućena, „nekoliko puta tražio od Ministarstva da reši to pitanje“.\nSmenjen je nekoliko meseci kasnije, nakon ostavke koju je, zajedno sa saradnicima, podneo, kako je tada obrazloženo, zbog „previsokih plata“. Primao je više od 4.000 KM mesečno.\nPrethodni tekstPOGLED SA VRHA Zvezda osigurala prvo mesto pred plej-of, protiv Mornara za ABA finale\nSledeći tekstPožar u Štrpcima. Gorio krov porodične kuće


Konvencija Saveta Evrope protiv nasilja nad ženama i nasilja u porodici je najsveobuhvatniji međunarodni ugovor u ovoj oblasti. Njen cilj je uspostavljanje nulte tolerancije za različite oblike nasilja kojem su izložene žene. Ona stremi ka promjeni načina razmišljanja i mentaliteta pojedinaca, pozivajući cijelo društvo na promjenu stavova. Konvencija postavlja temelj za uvođenje novih krivičnih djela, za efikasno spriječavanje nasilja, zaštitu žrtava i gonjenje učinilaca nasilja. Poziva i na aktivno učešće svih relevantnih društvenih ustanova i organizacija civilnog društva, kroz saradnju definisanu pravilima i protokolima.\nKonvencija prepoznaje nasilje prema ženama kao kršenje osnovnih ljudskih prava. U njoj se navodi da je nasilje prema ženama manifestacija istorijski nejednakih odnosa moći između žena i muškaraca, što je uzrok dominacije muškaraca i diskriminacije žena. Konvencija obavezuje države koje su je potvrdile da preduzmu neophodne zakonodavne i druge mjere da bi se unaprijedila prava žena, a posebno mjere zaštite prava žrtava, bez diskriminacije po bilo kom osnovu. Države su dužne da obezbjede da državni organi, zvaničnici, službenici, ustanove i svi drugi akteri, koji djeluju u ime države, postupaju u skladu sa preuzetim obavezama. Države se obavezuju da sa dužnom pažnjom spriječe, istraže, kazne i obezbjede naknadu za djela nasilja obuhvaćena ovom Konvencijom.\nKonvencija je snažno usmjerena na prevenciju nasilja prema ženama i nasilja u porodici. Države koje su se obavezale Konvencijom treba da obezbjede:\n• promjenu društvenih i kulturnih obrazaca ponašanja žena i muškaraca radi iskorenjivanja stereotipa i predrasuda, kao i običaja i tradicije koji ženu čine manje vrijednom od muškarca\n• sprovođenje kampanja za podizanje svjesti javnosti o različitim manifestacijama nasilja, njihovim posljedicama i neprihvatljivosti nasilnog ponašanja\n• uvođenje u obrazovni sistem sadržaja koji se odnose na ravnopravnost između žena i muškaraca, nenasilno razriješavanje sukoba, nasilje prema ženama, pravo na slobodu izbora i slobodu od nasilja\n• usmjerene na izbegavanje ponovnog preživljavanja i povređivanja žrtve\nSOS besplatna telefonska linija treba da je dostupna 24 sata, 7 dana u nedjelji, da pokriva teritoriju cijele države i da daje savjete u povjerljivoj formi (anonimnim pozivaocima) o svim vidovima nasilja.\n• lako dostupne "sigurne kuće" za bezbjedan smještaj i proaktivan pristup ženama i njihovoj djeci\nPolicija se obavezuje da odmah i na odgovarajući način reaguje na sve vidove nasilja obuhvaćene ovom Konvencijom. Država se obavezuje da policiji i drugim nadležnim organima u situaciji neposredne opasnosti obezbjedi mandat da izdaju nalog učiniocu nasilja u porodici da napusti mjesto stanovanja žrtve, na dovoljno dug vremenski period, i da mu zabrane da povrijedi boravište ili da stupa u kontakt sa žrtvom.\nKonvencija zahtijeva da različiti oblici nasilja prema ženama i nasilja u porodici budu kažnjivi zakonom:\n• pomaganje ili podstrekivanje činjenja navedenih djela.\nDržave se obavezuju da preduzmu neophodne zakonodavne ili druge mjere i da obezbjede da ova krivična djela budu kažnjiva sankcijama koje su djelotvorne, srazmjerne učinjenom djelu i odvraćaju od vršenja takvih djela. Kada je neophodno, sankcije obuhvataju lišenje slobode. Država može da primjenjuje i druge mjere prema učiniocu, kao što je nadzor osuđenih lica ili ukidanje prava na roditeljstvo, ako se princip najboljeg interesa djeteta ne može garantovati na drugi način, što može da uključi i bezbjednost žrtve.\nDržava se obavezuje da, prilikom određivanja kazne u vezi sa krivičnim djelima na osnovu ove Konvencije, preduzme odgovarajuće mjere da se uzmu u obzir sledeće okolnosti:\n• krivična djela učinjena nad bivšom ili sadašnjom suprugom ili partnerkom od strane člana porodice, ili lica koja žive zajedno sa žrtvom ili lica koja zloupotrebljavaju autoritet\nZabranjuje se upućivanje na obavezno alternativno rešavanje sporova, uključujući medijaciju i pomirenje, u slučaju bilo kojeg oblika nasilja obuhvaćenog ovom Konvencijom.\nDržava se obavezuje da sve istražne postupke u vezi sa krivičnim djelima sprovede bez nepotrebnog odlaganja. Traži se da svi državni organi sprovedu neophodnu procjenu bezbjednosnih rizika i obezbjede odgovarajuću zaštitu i podršku za žrtve i svjedoke nasilja tokom cijelog procesa istrage.\nOčekuje se od Vlade, Skupštine i lokalnih samouprava da pošalju jasnu poruku društvu u cjelini da nasilje – nijedna vrsta nasilja – nije način za rešavanje teškoća. Svi moraju razumjeti da od sada u budućnosti nasilje prema ženama i nasilje u porodici neće biti tolerisano.\nDržave se obavezuju da odrede ili formiraju jedno ili više tijela koja treba da koordinišu, sprovode, prate i procijenjuju politike i mjere za sprečavanje svih vidova nasilja obuhvaćenih ovom Konvencijom. Obaveza ovih tijela je da prikupljaju podatke, vrše analizu i objavljuju rezultate.\nDržave se obavezuju da obezbijede odgovarajuća finansijska sredstva i ljudske resurse radi adekvatnog sprovođenja integrisanih politika, mjera i programa za spriječavanje svih oblika nasilja prema ženama i nasilja u porodici, uključujući i one koje sprovode organizacije civilnog društva.\nDa bi se pratilo kako države ispunjavaju obaveze predviđene Konvencijom, u Savjetu Evrope će biti formirana radna grupa stručnjaka (GREVIO) i analiziraće izveštaje koje države pripremaju na svake četiri godine. Istovremeno, radna grupa će primati informacije i izveštaje i od organizacija civilnog društva. Ako su informacije nedovoljne ili neko pitanje zahtijeva neodložnu pažnju, članovi radne grupe Savjeta Evrope moći će da posjete državu i da traže odgovore. Ova će radna grupa usvajati izvještaje, koji bi trebalo da pomognu državama da na bolji način primjene sve odredbe iz Konvencije. Izveštaji će biti dostavljani Komitetu država članica Savjeta Evrope koji usvaja izveštaj radne grupe.\nZakon o potvrđivanju Konvencije Savjeta Evrope o spriječavanju i borbi protiv nasilja nad ženama i nasilja u porodici\nIndikatori za praćenje primjene odredbi Konvencije Savjeta Evrope o sprečavanju i suzbijanju nasilja nad ženama i nasilja u porodici


ALBANIJA PROTJERUJE RUSKOG DIPLOMATU! Mora napustiti zemlju u roku od 72 sata! - GlobalCir\nAlbanska Vlada proglasila je ruskog diplomatu Alekseja Krivošejeva “personom non grata” jer nije poštovao mjere protiv širenja koronavirusa, prenose albanski mediji.\nKako se navodi, Krivošejevu je naloženo da napusti zemlju u roku od 72 sata. U izvještaju se tvrdi da su dokazi koji svjedoče o kršenju mjera karantina od strane diplomate počeli da se prikupljaju od aprila 2020.\nAlbansko Ministarstvo vanjskih poslova izrazilo je spremnost za nastavak saradnje dvije strane i poručilo da se nada da će ruska strana pokazati razumijevanje za “ovu odluku donijetu u dramatičnom periodu za cijeli svijet”.\nRuska ambasada u Albaniji saopštila je danas da je ”neosnovana i nategnuta” odluka Tirane o protjerivanju ruskog diplomate zbog navodnog kršenja epidemioloških mjera.\n“Smatramo da su optužbe protiv Krivošejeva neutemeljene i nategnute. U tom kontekstu, uvjeravanja albanske strane o namjeri da razvija prijateljske odnose izgledaju sumnjivo”, saopštila je ambasada na svojoj Facebook stranici.\nAmbasada je takođe izrazila iznenađenje zbog sadržaja saopštenja albanskog Ministarstva spoljnih poslova.\n“Suprotno tvrdnjama Ministarstva, ime Alekseja Krivošejeva nikada nije pomenuto u kontaktima između ruske ambasade i albanskog Ministarstva spoljnih poslova”, tvrde iz ruske ambasade.\nKako se navodi, diplomata je prvi i posljednji put pomenut u usmenoj bilješci albanskog Ministarstva inostranih poslova 20. januara ove godine, kada je Krivošejev proglašen persona non grata.


Neće biti „ruskog čoveka“ u novoj srpskoj Vladi - 27.05.2016, Sputnik Srbija\nBalkan se nalazi u centru geostrateških interesa Rusije, što govori da ni druga strana neće dići ruke od ovog regiona. Najinteresantnije vreme je tek pred... 27.05.2016, Sputnik Srbija\n17:37 27.05.2016 (Osveženo: 17:41 27.05.2016)\n© Flickr / Simon BlackleyČovek na pešačkom prelazu\n© Flickr / Simon Blackley\nBalkan se nalazi u centru geostrateških interesa Rusije, što govori da ni druga strana neće dići ruke od ovog regiona. Najinteresantnije vreme je tek pred nama. Bez obzira ko će ući u Vladu, neće se promeniti njen kurs ka evroatlantskim integracijama.\nPoseta Aleksandra Vučića Moskvi i susret sa ruskim predsednikom Vladimirom Putinom u srpskim medijima podigli su dosta prašine, ali i pokrenuli spekulacije o sastavu nove Vlade Srbije, posebno se fokusirajući na takozvanu potragu za odgovorom na pitanje da li će nova vlada imati „ruskog čoveka“ i ko bi on mogao da bude. Da li će to socijalisti ponovo biti deo Vlade, ili je reč o Nenadu Popoviću, koji je bio na listi naprednjaka na izborima? O tome kako ocenjuju sastanak srpskog premijera sa ruskim predsednikom, ali i ko bi mogao da bude takozvani „ruski čovek“ u novoj vladi Sputnjik je razgovarao sa Srećkom Đukićem, bivšim ambasadorom u Belorusiji, i Jevgenijom Krutikovom, stručnjakom za Balkan i kolumnistom internet izdanja „Vzgljad“.\nKrutikov za Sputnjik kaže da srpski mediji stalno pominju Nenada Popovića zato što je odavno „integrisan“ u Rusiju.\n„Tradicionalno se smatra da ako čovek ima uspešan biznis u Rusiji, a Popović je sredinom dvehiljaditih proglašen za preduzetnika godine, pa je magistrirao i doktorirao u Rusiji, da to onda automatski znači da je on vezan za ovu zemlju. Po meni, to je površan pristup. Lično poznajem Srbe koji su dugo živeli i radili u Moskvi, ali su i dalje gledali u pravcu NATO-a. To se ne odnosi na gospodina Popovića, ali hoću da kažem da biznis u Rusiji ne znači da je čovek „proruski orijentisan“. Što se tiče SPS-a, mislim da je prerano za zaključke. Još ne znamo hoće li socijalisti nakon jučerašnjeg sastanka Vučića i Putina u Moskvi učestvovati u formiranju nove vlade, i ukoliko hoće, da li će dobiti još neki resor, osim ’ekonomskih‘“, objašnjava on.\nNaš sagovornik naglašava da će ipak najinteresantnije pitanje biti — ko će stati na čelo ministarstva odbrane, zato što od toga zavisi dalja saradnja sa NATO-m, ali i saradnja sa Rusijom u odbrani i u sferi namenske industrije.\nA kakav bi politički profil trebalo da ima „ruski čovek“ u Srbiji i šta bi on tačno radio, Krutikov kaže.\n„Taj eventualni ’ruski čovek‘ bi trebalo da bude nezavisna figura unutar srpske politike i svakako da ne bude strašilo za liberalne beogradske krugove. Voleo bih da to bude tehnokrata, čovek koji je veoma stručan u svojoj oblasti, a ne onaj ko na sav glas veliča ljubav prema Rusiji ili neko ko je poznat kao čovek koji je ’integrisan‘ u Rusiju zbog biznisa ili političkih interesa. Naravno da je uspešan biznis važan faktor, ali radije bih video na mestu tog ’ruskog čoveka‘ političara koja ima dosledne stavove i rekao bih, psihološku stabilnost, da ne bi postao talac beogradske politike manevrisanja između Zapada i Rusije“, zaključuje on.\nĐukić smatra da se kurs vlade neće bitno promeniti, ali ne misli ni da su Dačić niti Popović „ruski ljudi u budućoj vladi Srbije“.\n„Neće takvog biti. I ako od njih dvojice neko bude u vladi, oni neće biti ruski“, kaže Đukić.\nVučić u Moskvi sa Putinom\n26 Maj 2016, 11:53\nOn primećuje i da poseta srpskog premijera jeste bila za javnost prilično neočekivana, ali je, po njegovom sudu, to samo potvrda koliko se Moskva zanima za područje Balkana.\n„Balkan se nalazi u centru geostrateških interesa Rusije, što govori da ni druga strana neće dići ruke od Balkana, kao i da je i ona imala neke svoje interese oko toga. Mislim da je najinteresantnije vreme tek pred nama. Bez obzira ko će ući u Vladu, da li Nenad Popović ili Ivica Dačić koji se pominju po medijima, a jedan će sigurno ući, ili možda obojica, neće se promeniti kurs vlade. Ona je čvrsto na kursu evroatlantskih integracija i ovakva postava bi moglo samo da je uspori, ali nikako i promeni“, objašnjava Đukić.\nOn kaže da treba imati u vidu da su NATO i EU već dugo na Balkanu i da je, kako kaže, Rusija zakasnila sa svojom inicijativom za ovaj geostrateški prostor. Na podsećanje da zvaničnici EU nikada nisu imali primedbe Srbiji zbog odnosa sa Rusijom, pa u tom kontekstu ne bi trebalo da im smeta ni da se u vladi nađe neko ko ima epitet „proruskog“ čoveka, Đukić kaže:\n„Naravno da im neće smetati sve dok na red ne dođe pitanje zatvaranja Sporazuma o slobodnoj trgovini sa Rusijom, odnosno sa Evroazijskom ekonomskom unijom. Međutim, taj proces neumitno ide — koliko se Srbija bude približavala EU — toliko će se udaljavati od Evroazijske unije, u kojoj je glavna Rusija. A tu je i vođenje spoljne politike u skladu sa Briselom, sve dok to ne dođe na red, Briselu neće ništa smetati. Vašington neće praviti problem sve dok stvari sa Kosovom idu po koloseku po kome idu — a to je u pravcu uključivanja Kosova u sve međunarodne organizacije.“\nPočele konsultacije o Vladi, Vučić kod predsednika\n19 Maj 2016, 14:13\nĐukić veruje da pritisaka neće biti sve dok ne bude zvaničnog dokumenta kojim bi se Srbija i zvanično smatrala vojno neutralnom.\n„Neutralni status se ne može određivati jednom rečenicom u Rezoluciji, već to mora biti ugrađeno u Ustav, zakon o vojnoj odbrani, strategiju i vojnu doktrinu. Po meni, vojna neutralnost ni pravno ni politički u Srbiji nije vojno utemeljena“, smatra naš sagovornik.


Naslovne strane za ponedeljak, 27. januar 2020. godine\nBeta 27. januara 2020. 09:05\nDnevne novine na naslovnim stranama izdanja za 27. januar, najviše pišu o predstojećim izborima u Srbiji, o dogadjajima u Crnoj Gori posle usvajanja Zakona o slobodi veroispovesti, o širenju koronavirusa koji je širom sveta registrovan kod dva miliona ljudi, kao i o pogibiji košarkaša Kobija Brajanta.\nALO – Pod naslovom „Srpska zastava državni neprijatelj“ list navodi da predsednik Crne Gore Milo Djukanović uvodi u tu državu vanredno stanje.\nBLIC – Vlast na izbore ipak ide u dve kolone: „SNS i SPS neće na jednu listu?“, „I Šapić rešio da izadje sam“. Kursevi za brucoše uveliko krenuli „Pripreme prijemnih ispita za fakultete koštaju i do 500 evra“.\nVEČERNJE NOVOSTI – List ocenjuje da u Crnoj Gori „revolucija trobojka drma vlast Djukanovića“. O širenju koronavirusa list piše o tome da su kineski turisti stigli i u BIH, a student iz Budve koji pohadja univerzitet u kineskom gradu Vuhanu koji je epicentar epidemije rekao je: „Nema straha, ali ipak bih kući“.\nDANAS – Lider Dveri Boško Obradović o sukobu sa Dragoljubom Mićunovićem i bojkotu kaže: „Problem su ljudi koji kadriraju pola veka“. List prenosi „neizgovoreno obraćanje“ profesora Čedomira Čupića na protestu „Jedan od pet miliona“ u Beogradu prošle subote: „Na izbore izlaze neznalice i kalkulanti“. Uzbunjivaču iz „Krušika“ produžena suspenzija – „Obradović: Moja diploma je regularna“.\nINFORMER – List navodi da stručnjaci upozoravaju da će „korona virus zaraziti ceo svet“.\nKURIR – Pod naslovom „Karadjordjevići nas koštaju 274 miliona“ list donosi podatke o tome koliko gradjane „koštaju“ princ Aleksandar i princeza Katarina Karadjordjević.\nPOLITIKA – Objavljuje istraživanje o maloletničkom kriminalu: „U zatvoru dočekuju 18. rodjendan“. Ministar prosvete Mladen Šarčeviću u intervjuu najavljuje: „informatika od prvog, programiranje od trećeg razreda“.\nSRPSKI TELEGRAF – List piše „Poginuo Brajant i njegovova ćerka Djijana“.


“Vlada Srbije već duže vreme potpiruje anti-EU retoriku” – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nNebojša Vladisavljević 24/04/2020 0\nBEOGRAD – “Srećna sam ukoliko Kina i Rusija takođe pomažu Srbiji, i ako je predsedniku Vučiću važno da o tome izveštava javnost. Ali, vlada Srbije potpiruje anti-EU retoriku već duže vreme, pa je u ovom kontekstu veoma štetno ukoliko tvrde da EU ne čini ništa”, kaže za Danas Viola fon Kramon Taubadel, poslanica Evropskog parlamenta, i jedna od 21 parlamentarca koji su potpisali pismo komesaru za proširenje EU Oliveru Varheljiju, u kojem se izražava zabrinutost zbog vladavine prava u Srbiji tokom vanrednog stanja.\nU navedenom dokumentu, koji je u ime poslanika predao mađarski poslanik u EP Atila Ara Kovač, ocenjuje se da je situacija u vezi sa poštovanjem ustavnih i ljudskih prava u našoj državi „ekstremno uznemirujuća“, uključujući činjenicu da je proglašeno vanredno stanje, bez skupštinskog zasedanja na kojem bi se o tome odlučivalo.\nNa potez evroposlanika javno je reagovao šef diplomatije Srbije Ivica Dačić. On je za Večernje novosti izjavio: „Sve ozbiljne države, uključujući i one u EU, ograničile su neke slobode, a naročito slobodu kretanja, koja je prvi preduslov za zaustavljanje zaraze… Naročito je licemerno optuživati Srbiju da prihvatanjem prijateljske pomoći iz Kine i Rusije izdaje nekakav evropski koncept, koji se raspao već prvog dana kada su počela umiranja u Italiji.“\nKomentarišući Dačićevu reakciju, Fon Kramon Taubadel poručuje za Danas:\n„Tačno je da države članice EU nisu dovoljno brzo reagovale u prvi mah, ali kada je reč o saradnji između država članica u vezi sa načinom na koji se treba boriti protiv COVID-19 krize, u ovom trenutku Srbija je uključena u sve ono u čemu države članice sarađuju.“\n“A ako mislite da su kineske maske vredne „bilbord kampanje“, onda finansijska pomoć Evropske unije, u najmanju ruku, takođe, zavređuje neke pozitivne izjave”, konstatuje ova evroposlanica.\nNatan Albahari, internacionalni sekretar Pokreta slobodnih građana, ocenjuje za Danas da „pismo evroparlamentaraca potvrđuje naše zamerke i brige, ne samo o stanju demokratije u Srbiji već i o pravcu u kom se Srbija kreće, odnosno očiglednom prekidu integracija ka Evropskoj uniji“.\n“To se najbolje moglo videti kada je Vlada Srbije pokušala da cenzuriše medije i hapsi novinare koji su izveštavali o lošoj opremi u bolnicama. Brzo su povukli te poteze kada je krenula lavina kritika iznutra i spolja, ali učinjena šteta se ne može poništiti. Neko ko veruje u demokratske i evropske vrednosti ne bi ni pomislio da uvede takvu uredbu, a Ana Lalić je jedina novinarka u Evropi koja je uhapšena zbog izveštavanja”, naglašava on.\nPrema Albaharijevom mišljenju, konstantni napadi na EU, koji se takođe spominju u pismu, kao i veličanje Kine i Rusije, „očigledno se čuju jasno u Briselu i razumljiva je zabrinutost evroparlamentaraca zbog te situacije, pogotovo kad ta ista EU otvara fondove i daje opremu u mnogo većoj vrednosti nego Kina i Rusija“.\n“I da se razumemo, nije uopšte problem, čak je i poželjno, da Srbija prima pomoć sa svih strana. Nedopustivo je to što kroz veličanje pomoći samo autokratskih država i njihove reakcije u pandemiji vlast ugrožava put Srbije ka EU i uvodi u orbitu Kine, što nikako ne može biti naše strateško opredeljenje”, smatra Albahari.\nNemanja Todorović Štiplija, glavni i odgovorni urednik portala European Western Balkans, kaže za Danas da su pismo potpisali evroparlamentarci koji dolaze iz država čiji parlamenti „u ogromnoj većini“ zasedaju i tokom vanrednog stanja.\n“Mađarski opozicioni poslanici u EP su sastavili pismo, a čak i u toj državi, koja se suočava sa najvećim problemima u vezi sa demokratijom od država članica EU, parlament je izglasao odluku da se tokom vanrednog stanja vladi Viktora Orbana znatno prošire nadležnosti. Dakle, nije slučajno što su baš mađarski opozicionari pokrenuli tu inicijativu u EP jer oni znaju sa kakvim se sve problemima suočava njihova zemlja kada je reč o vladavini prava, urušenoj demokratiji i funkcionisanju državnih institucija, a slične probleme uočavaju i u Srbiji. Budući da Srbija nije članica EU, već kandidat za članstvo, Evropska komisija nema sve mehanizme kojim bi neprekidno sprovodila monitoring nad stanjem demokratije, pa je dobro što je EP, kao jedno od tela EP, ukazao na izazove koji postoje u našoj državi tokom pandemije”, objašnjava on.\nŠtiplija napominje da je „interesantno što“ među potpisnicima pisma nema nikoga od „viđenijih“ poslanika iz redova Evropske narodne partije (EPP), vodeće grupacije u EP, podsećajući da je Srpska napredna stranka primljena u pridruženo članstvo EPP krajem 2016. godine, a da je Fides, stranka koju predvodi Orban, privremeno suspendovana iz članstva u EPP.


Media forum: Kontrola duhana - instrument jačanja ekonomije i kvalitete života i zdravlja u Bosni i Hercegovini\nObjavljeno: 21 Oktobar 2021\nU periodu od 14-16. oktobra 2021. godine održan je prvi Medijski forum pod nazivom Kontrola duhana - instrument jačanja ekonomije i kvalitete života i zdravlja u Bosni i Hercegovini.\nGlavni cilj ovog foruma bilo je unaprjeđenje postojećih modela medijskog izvještavanja i identifikacija novih mogućnosti razvoja istraživačkog novinarstva u oblasti kontrole duhana, budući da mediji predstavljaju jednu od najodgovornijih karika za promicanje zdravstvenih i društveno-odgovornih politika u BiH.\nForumu je prisustvovalo 10 urednika i delegiranih predstavnika vodećih bh medija kao i predstavnik Federalnog ministarstva zdravstva koji su zajedno imali priliku da kroz različite sesije u okviru Foruma unaprijede i razmijene svoja znanje i vještine o medijskom izvještavanju na temu kontrole duhana u Bosni i Hercegovini.\nUčesnicima Foruma bio je predstavljen je i Tobacco Control Media Hub koji će medijima učiniti dostupnim naučno potvrđene informacije i osigurati povezivanje sa međunarodnim i domaćim medijskim, ekonomskim i zdravstvenim ekspertima, a u cilju što kvalitetnijeg izvještavanja.\nForum se organizovao u okviru projekta "Podrška usvajanju novih zakona o kontroli duhana u BiH" koji podržava Vlada Švicarske, a implementira PROI